qundao/data-zh-poetry huggingface dataset:
上太守祷雨有应·其二
作者：陈繗
朝代：明

天有精灵地有神，蓦然求到海江滨。亢阳化作随车雨，和气吹开拂面尘。麰麦两歧多献瑞，江山千里总回春。自怜寒谷迟生意，瑶草穿匀未得伸。
上娄参议二首
作者：陈繗
朝代：明

使车遥下海边初，雾拥云腾壮气多。化日光中明主诏，薰风高处远人歌。南山共仰周师尹，边土谁轻汉伏波。回首分茅山外过，金鳌铜柱看巍峨。东吴山气抗洪涛，秀气偏钟冠世豪。红杏香中文彩艳，紫薇花外政声高。明良已际今尧舜，黼黻还期古稷皋。极目海天频仰止，风流嬴得受甄陶。
上娄参议二首·其一
作者：陈繗
朝代：明

使车遥下海边初，雾拥云腾壮气多。化日光中明主诏，薰风高处远人歌。南山共仰周师尹，边土谁轻汉伏波。回首分茅山外过，金鳌铜柱看巍峨。
上娄参议二首·其二
作者：陈繗
朝代：明

东吴山气抗洪涛，秀气偏钟冠世豪。红杏香中文彩艳，紫薇花外政声高。明良已际今尧舜，黼黻还期古稷皋。极目海天频仰止，风流嬴得受甄陶。
上清理萧宪佥三首
作者：陈繗
朝代：明

鹭车南下拥干旌，带得天威重远城。暗地鬼神浑破胆，寒潭草木亦知名。旁搜武士茅茹拔，遴选文儒藻鉴明。归骑无穷频揽辔，风高瘴海已澄清。奸邪狡诈得其情，玉上青蝇一个生。河海古分咸与淡，渭径今溷浊和清。杀人自信曾参枉，取义谁怜豫让明。于氏门高阴骘重，只缘治狱尚公平。直道知公不世情，肯随贪鄙变平生。颓波江上愁皆浊，活水源头羡独清。尺雾谩劳秋月障，寸云何损太阳明。愿言隐步从渠视，周道便便以砥平。
上清理萧宪佥三首·其一
作者：陈繗
朝代：明

鹭车南下拥干旌，带得天威重远城。暗地鬼神浑破胆，寒潭草木亦知名。旁搜武士茅茹拔，遴选文儒藻鉴明。归骑无穷频揽辔，风高瘴海已澄清。
上清理萧宪佥三首·其三
作者：陈繗
朝代：明

直道知公不世情，肯随贪鄙变平生。颓波江上愁皆浊，活水源头羡独清。尺雾谩劳秋月障，寸云何损太阳明。愿言隐步从渠视，周道便便以砥平。
上清理萧宪佥三首·其二
作者：陈繗
朝代：明

奸邪狡诈得其情，玉上青蝇一个生。河海古分咸与淡，渭径今溷浊和清。杀人自信曾参枉，取义谁怜豫让明。于氏门高阴骘重，只缘治狱尚公平。
上翁宪副
作者：陈繗
朝代：明

谁云琼岛古炎荒，环海于今到处霜。台上有人寒拥绣，郡中无掾暗怀裳。槎枒怪木经风落，猗狔妖狐蓦地藏。自信小岩丹桂好，冬霜时也被春阳。
上贤侯祷雨有应
作者：陈繗
朝代：明

圣代安边信有神，阴灵也为作为臣。祸淫岂害称慈母，福善偏能爱子民。一水祷来晴亦雨，群鱼跃处暖生春。贤侯此日慇勤谢，曾借馀波洗旱尘。
上都帅题凤
作者：陈繗
朝代：明

眼前何鸟不腥膻，竹食惟应凤所天。七德性灵知更善，九苞文交睹争先。不闻楚客誇尼父，雇感韶音舞舜弦。寄语群枭休讶笑，好从千仞看联翩。
上镇戎李都帅
作者：陈繗
朝代：明

一声长啸海天遥，万顷沧波不敢号。杀气壮时神气壮，福星高处将星高。月明营垒皆横枕，日落村墟已卖刀。幕府肃然无个事，捲帘时对太公韬。
与吴先生
作者：陈繗
朝代：明

白鹿堂前径草封，先生从此蹑遗踪。庐山近出文峰下，湖水平归学海中。半榻清风莲叶绿，一坛香雨杏花红。匡南莫道登科少，丹桂行看满月宫。
与李秀士
作者：陈繗
朝代：明

介胄文章客，均为琼海人。交游萍水上，离别剑江滨。两地皆寻祖，孤舟各问津。何时重见面，依旧一乡亲。
东皋清隐
作者：陈繗
朝代：明

依稀城郭小江洲，深自深来幽自幽。几曲沧浪花外雨，一方明月径边秋。褰云锁断红尘梦，香茗搜空绿醑愁。为问首阳孤竹下，谓谁还得这风流。
中秋会赏
作者：陈繗
朝代：明

天将秋夜两平分，此景于人孰不均。惟有月光分不得，一杯饮我一杯君。
中秋赏月
作者：陈繗
朝代：明

非金非石亦非渊，分外深深分外坚。携手共看花底月，知心惟有世间天。报投义重轻琼玖，笑语声歌胜管弦。满眼相逢尽相识，几人得到这情田。
为傅本荣令器启蒙学书作
作者：陈繗
朝代：明

山下泉初出，涓涓漱石流。污泥沉涧底，活水有源头。河海汪汪日，鱼龙跃跃秋。个中能变化，霄汉任遨游。
为多情忆别
作者：陈繗
朝代：明

一夜同衾百夜思，交欣未已便分离。揽衣辗转无眠处，推枕徘徊起坐时。云雨到头浑是梦，烟花满眼转生悲。多情却被无情苦，好汉磨来也似痴。
为李世昌挽乃丈人三首
作者：陈繗
朝代：明

何翁高节与冰清，佳婿交驰玉阙名。怅望长江水已释，不堪回首望乡情。九重渊底枕龙窝，不肯为霖奈尔何。一夜风雷龙已去，寒云渺渺海空波。仙梦悠悠入羽丘，些歌声断楚云愁。伤心况有乘龙客，泪湿连编又写忧。
为李世昌挽乃丈人三首·其一
作者：陈繗
朝代：明

何翁高节与冰清，佳婿交驰玉阙名。怅望长江水已释，不堪回首望乡情。
为李世昌挽乃丈人三首·其三
作者：陈繗
朝代：明

仙梦悠悠入羽丘，些歌声断楚云愁。伤心况有乘龙客，泪湿连编又写忧。
为李世昌挽乃丈人三首·其二
作者：陈繗
朝代：明

九重渊底枕龙窝，不肯为霖奈尔何。一夜风雷龙已去，寒云渺渺海空波。
乔梓惊秋
作者：陈繗
朝代：明

一天膏露两栽培，俯仰虽殊总异材。桢干尚期廊庙选，霜风俄作栋梁摧。花残溅泪当秋落，巢鸟惊心彻夜哀。最恨大材无用处，悠悠终古拚泉台。
书灯继晷
作者：陈繗
朝代：明

白驹穿隙去骎骎，几点青灯竞寸阴。泰宇光中星耿耿，唔咿声里夜沉沉。匡衡壁破通昏晓，车胤萤飞映古今。展卷坐来高著目，分明照见圣贤心。
云路春风
作者：陈繗
朝代：明

云路门头泮沼东，东君到处总春融。咏归曾点行边趣，煖入光庭座上风。绕阁玲珑扬晓铎，满门桃李蔼芳丛。文衿济济闲来往，万里青云一路通。
五月江边待客不至
作者：陈繗
朝代：明

净扫苍苔一径荒，捲帘寂寞欲斜阳。新蒲切就椰杯覆，香茗烹馀石鼎凉。渡口云归龙已去，行边烟渺鹤相忘。暮江惆怅空搔首，江水滔滔恨更长。
井渫
作者：陈繗
朝代：明

井水当年彻底清，向来污浊太无情。祇今泥尽寒光冽，还得当年水濯缨。
代龚送友
作者：陈繗
朝代：明

紫金山外柏台端，霜月同经一岁寒。仕路莫争迟速异，乡情偏觉别离难。迢迢驿路三千里，隐隐舟航十八滩。此日龙南暂回首，风云行见出泥蟠。
仪真江口舟阻风
作者：陈繗
朝代：明

仪真江口夜停舟，天意如何太苦留。已放雪花迷客眼，更翻风浪打船头。一场清话閒消兴，几曲长歌莫改愁。好是上林春尚早，探花延我待时游。
会饮
作者：陈繗
朝代：明

有酒倾来饮，无钱莫去沽。但须欢意合，何必醉扶归。
具庆堂
作者：陈繗
朝代：明

阴阴乔木荫华堂，堂上双亲德孔良。鹤发载斑胥种种，酡颜含笑乐洋洋。椿般美茂萱般秀，天愈高明地愈长。膝下快看称寿处，绣襦佩玉舞相将。
冬步梅蹊
作者：陈繗
朝代：明

直入梅蹊小洞天，玉容惊起晓寒烟。饶他雪白宁居次，占得春魁却在前。满地暗香浮蜡屐，临风古调弄徽弦。兴来尚忆林和靖，情思飘飘似昔年。
初进南雍
作者：陈繗
朝代：明

宫墙高大羡南雍，何幸来游负笈从。秋水芙蓉齐秀出，春城桃李尽芳浓。月斜正听堂前鼓，日暮无闻饭后钟。自笑不才逢际遇，朗吟聊破寂寥中。
别南海何昌先生之南陵
作者：陈繗
朝代：明

同一年来差一月，先生偏让我先生。孤飞未许接鸾翅，共济也曾陪雁行。璧水夜寒惭铎警，杏坛春暖听琴鸣。前程早晚都前定，何日重看聚德星。
别友步原韵
作者：陈繗
朝代：明

青青水间萍，绿绿萍间水。萍水两相逢，江湖一团美。自春还自秋，于沼更于沚。到处可滋培，随时任荣萎。忽闻波浪声，便觉金风起。吹动楚天头，荡开越江尾。何期萍水交，判尔参商异。聚散无定期，往来亦常理。矧余有生身，本自无根蒂。生养天地间，遨游山水里。大收满腔春，充塞浩然气。萍水俱浮游，匏瓜那着系。用之则流行，舍则随坎止。奋发云水边，激昂霄汉际。风云庆会时，日月重熙世。郅治昭文明，又兼修武备。英雄文武才，将相公侯位。何事不可为，能行亦自至。肯为游子颜，忽弃男儿志。功业尚可图，别离那足计。今日萍水边，分却金兰袂。只在两仪间，何愁不相会。
别吴朝举
作者：陈繗
朝代：明

甘苦相随上帝州，那堪又向辟雍游。半床灯火三更梦，万里乡心一种愁。书剑自惭糊口计，家园谁解为身谋。金陵风景虽云好，我亦匆匆不久留。
别周先生乃嗣还乡
作者：陈繗
朝代：明

叨陪诗礼事严翁，长少虽殊志气同。窗外唔咿芹泮月，花边吟咏舞雩风。愧予尚作鸡群鹤，羡子应为鲤化龙。归去简编加用力，青云路上蚤相逢。
别王必辉
作者：陈繗
朝代：明

北去南来客两都，几多愁苦共尘途。金陵景物追琼岛，璧水春风咏舞雩。霄汉悬心红日近，楚天回首白云孤。同来未得同归去，忍写离歌入画图。
又书梦
作者：陈繗
朝代：明

死生离别各天涯，梦里又逢不在家。憔悴玉容无傅粉，半偏云鬓未簪花。出门迎我悲还喜，入室愁儿怨复嗟。料得英灵知我苦，顾家宁异旧时耶。
又因所惠书弗全有西汉无东汉有终卷无首卷
作者：陈繗
朝代：明

感君爱我古今通，惠我新书克有终。两汉事情虽有异，一书篇简必兼同。未知头绪徒知尾，只见西家不见东。聊写片言问端的，不知何地有全功。
吴都宪赠两广乡贡举人次韵未揭晓时
作者：陈繗
朝代：明

朝阳高出凤嘶鸣，满耳声歌彻帝京。月桂九秋消息好，云霄万里道衢亨。南关曙色朝天骥，上苑春光出谷莺。况值宪台宣德教，品题嬴得重乡评。
和主师周自叙韵二首
作者：陈繗
朝代：明

美玉于斯却有年，琢磨谁识此心坚。韬光未许徵疵玷，待价何妨岁月迁。瑚琏自应成女器，麒麟不愧受君鞭。卞和直抱荆山玉，肯向怀中怨老天。岁寒心事蚤相期，满耳清音只自知。花袅细风香起处，枕攲斜月梦惺时。乍惊波浪翻龙窟，却拟箫韶奏凤池。寄语茅山陶隐士，个中因甚日凄其。
和主师周自叙韵二首·其一
作者：陈繗
朝代：明

美玉于斯却有年，琢磨谁识此心坚。韬光未许徵疵玷，待价何妨岁月迁。瑚琏自应成女器，麒麟不愧受君鞭。卞和直抱荆山玉，肯向怀中怨老天。
和主师周自叙韵二首·其二
作者：陈繗
朝代：明

岁寒心事蚤相期，满耳清音只自知。花袅细风香起处，枕攲斜月梦惺时。乍惊波浪翻龙窟，却拟箫韶奏凤池。寄语茅山陶隐士，个中因甚日凄其。
和周凤斋见寄
作者：陈繗
朝代：明

四灵七德独称良，周室岐山是故乡。文彩九苞震日焕，翱翔千仞海天长。时明栖老梧枝冷，春暖餐馀竹实香。正是文明真瑞应，五云深处好飞扬。
和周凤轩寄
作者：陈繗
朝代：明

姬氏眉中白最良，碧梧翠竹水云乡。朗吟风月襟怀壮，历览江山耳目长。绿野有田皆种德，黄花无径不生香。个中近托芝兰室，沾得遗芳远播扬。
和教习林先生韵
作者：陈繗
朝代：明

雅韵飘飘兴转赊，风流端合称诗家。春云影里生池草，夜雨香中吐笔花。美丽何殊辉旭日，清奇共赏绮天霞。愧将涓滴添沧海，万顷茫然岂有涯。
和梁大尹吴川道中望琼山
作者：陈繗
朝代：明

云开远见海中山，万里归程一水难。雨脚渐随车辙至，风声遥递棹歌喧。甘棠树老还当茇，桃李花开正满门。多少儿童骑竹马，拦街争迓旧郎君。
和梁大尹途中风景
作者：陈繗
朝代：明

琼海年来俗境迁，我侯历览独垂怜。润沾香雨山花好，翠偃轻风径草鲜。载道颂声闻駃舌，满怀吟兴耸诗肩。曾闻苏老经行处，千古车书共一人。远持节使出花封，劝稼亲民总为公。葵藿有心终向日，草茅无地不从风。权衡富贵兮轻重，斗量徵输别异同。日照无私人共仰，馀光宁到覆盆中。
和梁大尹途中风景·其一
作者：陈繗
朝代：明

琼海年来俗境迁，我侯历览独垂怜。润沾香雨山花好，翠偃轻风径草鲜。载道颂声闻駃舌，满怀吟兴耸诗肩。曾闻苏老经行处，千古车书共一人。
和梁大尹途中风景·其二
作者：陈繗
朝代：明

远持节使出花封，劝稼亲民总为公。葵藿有心终向日，草茅无地不从风。权衡富贵兮轻重，斗量徵输别异同。日照无私人共仰，馀光宁到覆盆中。
和梁大尹重经赤水道中感怀
作者：陈繗
朝代：明

沧波赤水浩相连，古渡重过却自怜。华发暗惊非昨日，青天无恙似前年。野花啼鸟迎归路，芳草斜阳度远阡。想见琼台生瑞气，此时须识宰官旋。
和知州问菊二首
作者：陈繗
朝代：明

蚤向西风课植篱，满篱生意为谁迟。眼前又欲荒三径，雨后何曾见一枝。晚节频添忠献兴，夕飧恐负屈原思。三分秋色今无二，到得黄花有几时。欲将晚节守藩篱，妆点秋光好却迟。紫艳耻为倾国色，清香宁属傲霜枝。满头自许归时插，荒径还留去后思。正是风霜摇落处，嫣然独笑且随时。
和知州问菊二首·其一
作者：陈繗
朝代：明

蚤向西风课植篱，满篱生意为谁迟。眼前又欲荒三径，雨后何曾见一枝。晚节频添忠献兴，夕飧恐负屈原思。三分秋色今无二，到得黄花有几时。
和知州问菊二首·其二
作者：陈繗
朝代：明

欲将晚节守藩篱，妆点秋光好却迟。紫艳耻为倾国色，清香宁属傲霜枝。满头自许归时插，荒径还留去后思。正是风霜摇落处，嫣然独笑且随时。
咏箑
作者：陈繗
朝代：明

涓涓洁洁一轮秋，随相携手意自由。热恼场中凉快处，万人前面逞风流。
哀提学赵先生
作者：陈繗
朝代：明

活水源头涩不流，天光云影一时休。鱼龙泣血波成泪，湖海伤情浪白头。有本谩劳追孟氏，亟称无复见尼丘。洋洋浩派归何处，空自寒潭日影悠。
哀朱先生
作者：陈繗
朝代：明

先生耳目最聪明，年少群中一俊英。学步儒门才得路，修文鬼录已登名。丰城尘起龙泉暗，华表云归鹤梦惊。惆怅南窗勤苦处，凄凄夜雨吊寒檠。
响水桥
作者：陈繗
朝代：明

响水桥头响水桥，苍龙高卧白云霄。半滩涌激骊珠碎，几曲潺湲凤律调。周道南来平似砥，馀波东下直通潮。登临漫把相如笔，此去升仙竟不遥。
哭丘一成三首
作者：陈繗
朝代：明

海岳钟生命世英，浑然才质自天成。文章应使出头避，诗句传看满座惊。回也眼前时立卓，鲤兮庭下正趋行。可怜造物无真宰，不与斯人假寿龄。奉侍高堂迹久韬，半岩水石数间茅。润沾晓露苍苔滑，寒锁春云绿树高。映竹谩看鸡啄黍，隔林空听鸡鸣皋。溪桥回首斜阳外，路草凝烟共郁陶。翠筠轩外日黄昏，倒屣寻居不见君。清庙暗疑收重器，白云空自锁衡门。诗坛几度吟风月，眉宇连宵入梦魂。孤馆觉来浑寂寞，茫茫心事向谁论。
哭丘一成三首·其一
作者：陈繗
朝代：明

海岳钟生命世英，浑然才质自天成。文章应使出头避，诗句传看满座惊。回也眼前时立卓，鲤兮庭下正趋行。可怜造物无真宰，不与斯人假寿龄。
哭丘一成三首·其三
作者：陈繗
朝代：明

翠筠轩外日黄昏，倒屣寻居不见君。清庙暗疑收重器，白云空自锁衡门。诗坛几度吟风月，眉宇连宵入梦魂。孤馆觉来浑寂寞，茫茫心事向谁论。
哭丘一成三首·其二
作者：陈繗
朝代：明

奉侍高堂迹久韬，半岩水石数间茅。润沾晓露苍苔滑，寒锁春云绿树高。映竹谩看鸡啄黍，隔林空听鸡鸣皋。溪桥回首斜阳外，路草凝烟共郁陶。
土舍王义官哀挽
作者：陈繗
朝代：明

抚济黎民日已昏，馀光留得照乾坤。一林风雨寒英气，三岛云烟惨梦魂。高义堂堂天地久，芳名蔼蔼菊松存。遗孤永抱终天恨，我亦悲歌洒泪痕。
夏赏荷池
作者：陈繗
朝代：明

十丈芙蕖一镜天，天光水色荡无烟。叶浮新绿来心上，花露微红在眼前。绕岸舞风添水榭，隔波弹雨和湘弦。个中独得濂溪趣，遗爱钟来几许年。
夜读
作者：陈繗
朝代：明

钟鼓迟迟夜正长，半窗灯火共凄凉。灵台一点三秋洁，浩气千寻百鍊刚。梅月横斜廉外影，箑风披拂案头香。圣贤言语便便辨，读到天开日已光。
奉使馈太常卿未会
作者：陈繗
朝代：明

有缘千里能相会，咫尺无由得见之。七科不中天留意，四□无闻我自知。国史使非伯玉使，太常辞岂孺悲辞。不悄教中真教诲，退而脩省是吾师。
奉和周至德不得志韵
作者：陈繗
朝代：明

烟波浩浩送行舟，此去非同汗漫游。芦荻洲边山月晓，芙蓉江上水天秋。一樽薄酒倾前事，万里长江占上流。闻道近来曾姓者，状元及第是吾俦。
奉和都台忧水患诗即次原韵
作者：陈繗
朝代：明

牂牁遥接越江头，底事年来有横流。万顷桑田千里浪，三江烟雨一渔舟。浚川往迹嗟何在，播种无功恨未收。想见台端今禹稷，为尧兼得十分忧。结发曾期到白头，薄缘何苦早分休。夫妻不共人间老，儿女空遗客里愁。一枕香魂兰麝古，半生贤行藻蘋秋。伤心怕说伤心事，不觉沾襟有泪流。
奉和都台忧水患诗即次原韵·其一
作者：陈繗
朝代：明

牂牁遥接越江头，底事年来有横流。万顷桑田千里浪，三江烟雨一渔舟。浚川往迹嗟何在，播种无功恨未收。想见台端今禹稷，为尧兼得十分忧。
奉和都台忧水患诗即次原韵·其二
作者：陈繗
朝代：明

结发曾期到白头，薄缘何苦早分休。夫妻不共人间老，儿女空遗客里愁。一枕香魂兰麝古，半生贤行藻蘋秋。伤心怕说伤心事，不觉沾襟有泪流。
寄曲江司训周廷重
作者：陈繗
朝代：明

曲江江上好山峰，才气宁非秀气钟。天上洪炉司鼓铸，人间良冶为陶镕。忍看金鉴昏如夜，不使铅刀快似锋。要得器充才适用，早加心力日磨砻。
寓中元旦
作者：陈繗
朝代：明

韶华本是一般天，不道天公也自偏。世上有钱自有节，客中无酒亦无年。数茎淡菜寻常饭，一枕轻风自在眠。头发不梳冠不着，更无人到馆庭前。
寓中见花为李挥使口号
作者：陈繗
朝代：明

关王庙里一枝花，开遍东风占物华。想见当时英迈处，于今都属李侯家。
寓羊城寄弟
作者：陈繗
朝代：明

母老居家我出疆，无妻无子总堪伤。阿兄疾病当危地，孩女伶仃托异乡。婢仆晓来无主唤，田园春去有谁忙。许多嘱付惟吾弟，一句言中泪两行。
寓金陵寄家书
作者：陈繗
朝代：明

乡里人归我未归，家书一纸寄阿谁。砚中滴泪浓磨墨，笔下伤心乱写诗。梦到北堂惟母接，望穿南极只天知。此书莫向堂前读，灵爽如闻也痛悲。
封家书
作者：陈繗
朝代：明

裁纸常忧短，修书不见长。写成一个字，断尽九回肠。言语何亲切，缄封自谨防。几多心下事，都在个中藏。
度梅关
作者：陈繗
朝代：明

步出群峰第一巅，远瞻碧宇自茫然。天寒惟有梅含雪，地迥曾无柳带烟。愈上愈高知峻绝，渐行渐至可攀缘。古今过往知多少，一二登临敢厌频。
张家湾有感
作者：陈繗
朝代：明

人境繁华我寂寥，张家湾上自招邀。宝瓶载得淋漓蜜，共拨残灯醉一宵。
忆亡妻及孩
作者：陈繗
朝代：明

二十年来尔有家，相依才十四年华。二男春桂先零萼，四女秋阑始出芽。傍母眠时俄失母，有爷别后似无爷。啼饥号冷凭谁顾，尔独何心撒手耶。
思乡
作者：陈繗
朝代：明

水隔江河云隔空，几番离思水云中。乡关日暮知何处，云自西飞水自东。
悼亡四首
作者：陈繗
朝代：明

宦游千里远相从，自是生同死亦同。比翼高飞天外鸟，连枝深结径边丛。烟沉古匣梅窗冷，尘掩遗编蕙帐空。此日孤儿多感恨，建江江水正流东。朱弦愁绝破瑶琴，流水无声恨转深。鸾凤楼空春寂寂，鸳鸯瓦冷夜沉沉。半生懿行传闺阃，千古遗风惨士林。除却一经文与史，更无遗子满籯金。数尺朱弦系玉琴，琴亡弦绝两难禁。离鸾有恨佳期隔，流水无声古调沉。鲍叔永遗钟子意，相如应负卓文心。可怜玄鹤庭前舞，犹恋当时再奏音。排田回首泪垂膺，造物于人总不情。堪叹世衰交道丧，更悲邦殄哲人倾。数言已作终天诀，寸步何缘觉旧声。生死交情如不负，敢书心事告幽冥。
悼亡四首·其一
作者：陈繗
朝代：明

宦游千里远相从，自是生同死亦同。比翼高飞天外鸟，连枝深结径边丛。烟沉古匣梅窗冷，尘掩遗编蕙帐空。此日孤儿多感恨，建江江水正流东。
悼亡四首·其三
作者：陈繗
朝代：明

数尺朱弦系玉琴，琴亡弦绝两难禁。离鸾有恨佳期隔，流水无声古调沉。鲍叔永遗钟子意，相如应负卓文心。可怜玄鹤庭前舞，犹恋当时再奏音。
悼亡四首·其二
作者：陈繗
朝代：明

朱弦愁绝破瑶琴，流水无声恨转深。鸾凤楼空春寂寂，鸳鸯瓦冷夜沉沉。半生懿行传闺阃，千古遗风惨士林。除却一经文与史，更无遗子满籯金。
悼亡四首·其四
作者：陈繗
朝代：明

排田回首泪垂膺，造物于人总不情。堪叹世衰交道丧，更悲邦殄哲人倾。数言已作终天诀，寸步何缘觉旧声。生死交情如不负，敢书心事告幽冥。
感旧
作者：陈繗
朝代：明

翁寿七十春，庆生七儿子。传家良有人，功业皆由己。既不忝所生，又何憾于死。哀哉酒一杯，荒草斜阳里。光阴如过客，尘世一梦耳。七十古来稀，百年亦无几。学已成麟角，名彰附骥尾。后古人而生，不先古人死。口口复令终，如斯而已矣。
感旧·其一
作者：陈繗
朝代：明

翁寿七十春，庆生七儿子。传家良有人，功业皆由己。既不忝所生，又何憾于死。哀哉酒一杯，荒草斜阳里。
感旧·其二
作者：陈繗
朝代：明

光阴如过客，尘世一梦耳。七十古来稀，百年亦无几。学已成麟角，名彰附骥尾。后古人而生，不先古人死。口口复令终，如斯而已矣。
拟东流杨景昌首尾吟
作者：陈繗
朝代：明

乘舟不是打秋风，沧海南来庾岭东。十载交游萍水上，一天愁思树云中。杏园自愧无门入，花县宁知有路通。为爱山阴寒夜雪，乘舟不是打秋风。
持伞雨行即事
作者：陈繗
朝代：明

竹作鎗兮纸作牌，暴风强雨撼将来。面前一任雷霆怒，有此牌鎗尽敌开。
挽丘医官二首
作者：陈繗
朝代：明

杏林春色总成非，满地飞花客到稀。医国谩劳怀远志，去家无复忆当归。火残文武时空炭，剂减君臣昼掩扉。寂寞不堪松下问，寒云深锁暮山晖。西风拂面些歌成，魂去难招易怆情。沿径落花怜往迹，满林啼鸟吊诗名。一官乌帽空留影，三尺红罗痛写旌。遂使旧游伤感处，歌传薤露泪沾缨。
挽丘医官二首·其一
作者：陈繗
朝代：明

杏林春色总成非，满地飞花客到稀。医国谩劳怀远志，去家无复忆当归。火残文武时空炭，剂减君臣昼掩扉。寂寞不堪松下问，寒云深锁暮山晖。
挽丘医官二首·其二
作者：陈繗
朝代：明

西风拂面些歌成，魂去难招易怆情。沿径落花怜往迹，满林啼鸟吊诗名。一官乌帽空留影，三尺红罗痛写旌。遂使旧游伤感处，歌传薤露泪沾缨。
挽友二首
作者：陈繗
朝代：明

闻君凶讣我填膺，从此无缘话旧情。天上忽乘箕尾去，人间俄叹栋梁倾。高山寥落阳春句，流水潺湲夕照声。可惜哲人今已矣，几回挥泪洒苍冥。望望龙门每愧膺，谁知一枕间交情。孤哀乏嗣号天泣，伤丧斯文泪雨倾。拨尽短琴中夜冷，梦回长笛半空声。追思杯酒閒谈处，风雨潇潇自晦冥。
挽友二首·其一
作者：陈繗
朝代：明

闻君凶讣我填膺，从此无缘话旧情。天上忽乘箕尾去，人间俄叹栋梁倾。高山寥落阳春句，流水潺湲夕照声。可惜哲人今已矣，几回挥泪洒苍冥。
挽友二首·其二
作者：陈繗
朝代：明

望望龙门每愧膺，谁知一枕间交情。孤哀乏嗣号天泣，伤丧斯文泪雨倾。拨尽短琴中夜冷，梦回长笛半空声。追思杯酒閒谈处，风雨潇潇自晦冥。
挽徵士三首
作者：陈繗
朝代：明

书剑飘飘老宿儒，铎声初歇听骊驹。花沾化雨香犹湿，人倚薰风醉欲扶。孔席夜寒千里梦，汉廷云护一双凫。人龙别后知何处，应作甘霖遍九区。英魂去去入昏衢，哀讣俄惊士大夫。拜命今才承宠诏，安人空未展宏谟。芳名藉藉嗟难泯，大志淹淹恨未舒。自古读书天不负，此言今日也成虚。昨夜蟾光触少微，九泉何事卜幽栖。半生豪气秋山外，一枕仙魂夕照西。放鹤悠悠云水阔，遗珠渺渺海山低。那堪樽酒联诗处，花落花开鸟自啼。
挽徵士三首·其一
作者：陈繗
朝代：明

书剑飘飘老宿儒，铎声初歇听骊驹。花沾化雨香犹湿，人倚薰风醉欲扶。孔席夜寒千里梦，汉廷云护一双凫。人龙别后知何处，应作甘霖遍九区。
挽徵士三首·其三
作者：陈繗
朝代：明

昨夜蟾光触少微，九泉何事卜幽栖。半生豪气秋山外，一枕仙魂夕照西。放鹤悠悠云水阔，遗珠渺渺海山低。那堪樽酒联诗处，花落花开鸟自啼。
挽徵士三首·其二
作者：陈繗
朝代：明

英魂去去入昏衢，哀讣俄惊士大夫。拜命今才承宠诏，安人空未展宏谟。芳名藉藉嗟难泯，大志淹淹恨未舒。自古读书天不负，此言今日也成虚。
挽甥女死节
作者：陈繗
朝代：明

谁人为死不悲伤，为汝悲来喜一场。若使命存身失节，不如肉腐骨犹香。夫君地下应含笑，亲戚人间莫断肠。且把柏舟诗一看，宛然千载见共姜。
文庙仰高
作者：陈繗
朝代：明

大明高起大明宫，万世规柍万国同。数仞门墙宵汉上，几声钟鼓雨烟中。欲登堂陛窥宗庙，似蹑楷梯上太空。此曰弥高还共仰，独惭卓尔隔帘栊。
文林别意送赖廷英赴贡
作者：陈繗
朝代：明

泮宫门下祖筵间，话到平生别却难。连袂采芹春水暖，对窗观史夜灯寒。鸿飞岂信同遵陆，豹变宁知更长斑。为虎为龙从此去，不须瞻恋旧江山。
新月
作者：陈繗
朝代：明

疑是嫦娥罢晚妆，懒将鸾镜照昏黄。等闲投入青罗袋，露出弦边一指光。
方池湛月
作者：陈繗
朝代：明

水底圆如天上圆，天婵娟映水婵娟。一双玉兔捣复捣，两个嫦娥颠倒颠。水玉壶间蘋藻地，水晶宫里桂花天。分明照出源头阔，云影天光在眼前。
无题
作者：陈繗
朝代：明

半夜敲门叫语喧，洞房惊起不成欢。饶他有事天来大，争奈多情海样宽。翡翠衾寒魂欲断，鸳鸯枕冷兴初阑。判开香袂登程去，几度回头过庾关。
早朝谢恩即事
作者：陈繗
朝代：明

玉河桥畔夜将阑，流水声中月半弯。几曲清歌赓乐府，一天光景净尘寰。六龙驾下丹霄近，五凤楼前玉笋班。共拜丹墀瞻咫尺，感恩犹恐报恩难。
明伦集胜
作者：陈繗
朝代：明

彝伦明处日星光，光景熙然道义场。肄雅歌风周礼乐，董醇贾茂汉文章。宏开讲席来鳣兆，师济青衿列雁行。蚤晚升堂皆入室，贤才端的胜虞唐。
春游柳陌
作者：陈繗
朝代：明

荏冉韶光和暖天，紫骝嘶入绿杨烟。风流肯落张生后，雪咏曾居谢氏前。醉伴娇娆飞舞袖，静依睨皖听歌弦。殷勤为问程夫子，谁谓偷闲学少年。
晓天见雪二首
作者：陈繗
朝代：明

因陈柳絮湿还飞，脱却鹅毛乱点泥。只见乌鸦天外过，不知白鹭涧边栖。谩增水气成冰骨，怕映阳光损玉肌。恨杀绵花飞满地，不堪收拾着寒衣。朔风吹雪冷飕飕，不是堪伤涕亦流。布被盖身难闭目，火炉烘手怕梳头。缊袍徒自希华衮，狐貉何曾问敝裘。只为浮名累肌体，思量好个没来由。
晓天见雪二首·其一
作者：陈繗
朝代：明

因陈柳絮湿还飞，脱却鹅毛乱点泥。只见乌鸦天外过，不知白鹭涧边栖。谩增水气成冰骨，怕映阳光损玉肌。恨杀绵花飞满地，不堪收拾着寒衣。
晓天见雪二首·其二
作者：陈繗
朝代：明

朔风吹雪冷飕飕，不是堪伤涕亦流。布被盖身难闭目，火炉烘手怕梳头。缊袍徒自希华衮，狐貉何曾问敝裘。只为浮名累肌体，思量好个没来由。
晚归
作者：陈繗
朝代：明

云外横归鸟，松梢挂落晖。一身轻似掷，双足疾如飞。客舍初明火，人家半掩扉。儿童笑相问，底事此时归。
月夜乘舟
作者：陈繗
朝代：明

云净江还净，风清月更清。芦花两岸阔，莲叶一舟轻。天影随波动，帆光带月行。流连闲兴尽，回棹已三更。
杏坛别意
作者：陈繗
朝代：明

红杏坛前听鼓琴，倚栏谁复赏知音。孔开早挹文风盛，颜氏偏沾化雨深。售玉已增今日价，席珍未负此生心。此行定拟乔迁去，欲写离歌不忍吟。
松竹
作者：陈繗
朝代：明

婆娑一古干，乐共此君友。任彼风与霜，岁寒心不朽。
柏乌吟
作者：陈繗
朝代：明

柏台台上聚乌群，柏树阴森共夕曛。历历风霜秋已半，依依星月夜初分。归林暂睹南飞远，集戟终教北向勤。莫羡天涯好栖迹，奋身应到九霄云。
梅
作者：陈繗
朝代：明

移出含章殿，犹妆寿阳额。岂无调羹味，山蜀良可惜。
梦亡妻因感邵先生易数鸳帐情初洽鸾衾意已陈之句
作者：陈繗
朝代：明

存殁只争三寸板，可怜隔断一生身。梦中相见还非见，醒后欲亲那得亲。鸳帐有情难再洽，鸾衾无意漫重陈。却惭前定先生数，翻作哀歌挽后人。
棋
作者：陈繗
朝代：明

两样机关一局棋，毙车羸马尚驱驰。倘来得进些儿步，转负回嬴也未知。
榕阴对酌
作者：陈繗
朝代：明

秋风荡荡树阴阴，暑气浑无半点侵。漫击细鳞和薤煮，转开香酝对花斟。天垂帘幕云笼树，风递笙歌鸟弄音。此日诸君忧后乐，不妨沉醉共长吟。
次大尹弟晚归南渡韵
作者：陈繗
朝代：明

南渡行来景渐昏，隔江烟火几家村。捣来流水犹闻碓，推出斜阳半掩门。马认故程行步促，人争归渡唤声喧。此时况有思乡客，极目寒云意独存。
次蔡梅轩会后偶成
作者：陈繗
朝代：明

并育乾坤浩荡春，太仓粒米渺然身。盟追洛社风流古，言契金兰臭味真。同异浑忘心外迹，亲疏相爱义中仁。若教东鲁无君子，未必能成尚德人。勉旃求友辅仁人，静里沈潜细认仁。花在好时犹未实，景从淡处始为真。风宾月友浑忘我，物与民胞尽属身。尧步舜趋师不让，藩篱撤尽大家春。
次蔡梅轩会后偶成·其一
作者：陈繗
朝代：明

并育乾坤浩荡春，太仓粒米渺然身。盟追洛社风流古，言契金兰臭味真。同异浑忘心外迹，亲疏相爱义中仁。若教东鲁无君子，未必能成尚德人。
次蔡梅轩会后偶成·其二
作者：陈繗
朝代：明

勉旃求友辅仁人，静里沈潜细认仁。花在好时犹未实，景从淡处始为真。风宾月友浑忘我，物与民胞尽属身。尧步舜趋师不让，藩篱撤尽大家春。
永思堂
作者：陈繗
朝代：明

轮奂峨峨耸栋梁，美哉孝子永思堂。画墙每睹劬功状，花幕犹闻笑语香。寸草凄凄天地老，双灵炯炯日星光。会看移孝忠能作，堂愈增高思愈长。
永慕
作者：陈繗
朝代：明

膝下远来哀怨深，九泉恩爱几曾沉。休言眼底都无舜，须信鸟中尚有参。露湛雨濡千古泪，天长地久一生心。此身此外更谁慕，思慕亲时何处寻。
江口舟中元旦感怀而作
作者：陈繗
朝代：明

蚤起新年到客船，人人快活我忧烦。心头塞住连麋哽，眼泪含来当酒吞。拱手只共天贺节，低头但见雪妆春。亲情骨肉当何处，独倚船窗暗断魂。
江湖胜览
作者：陈繗
朝代：明

天南天北路悠悠，杖剑南来欲尽头。兰棹拨穿袁渚月，芒鞋踏破谢山秋。五湖风景归吟兴，三岛云烟放眼收。见说子瞻多汗漫，平生奇绝在兹游。
泮池秋月
作者：陈繗
朝代：明

半璧池中月一天，波光月色两婵娟。兔穿云破冰壶泄，鱼跃萍开宝镜悬。桂影飘飘侵赋笔，芹香采采照书毡。夜深想到观澜处，洙泗源头在眼前。
海南风景
作者：陈繗
朝代：明

琼台十县与三州，屹立南溟抗百流。水接扶桑先得日，山逢寒露未惊秋。云横婺母堆双髻，雾散陶公出一头。只道瀛洲登未得，不知身已在瀛洲。
海天春晓十首
作者：陈繗
朝代：明

山外无山只有天，天光常在未明先。阳春到处增和气，瘴蔼开时起瑞烟。绿树经年迟落叶，花村无雪早耕田。居民乐得东风暖，总把单衣换木棉。大地春回大海中，韶华不与异乡同。林椰叶老无穷碧，海漆花娇别样红。钟鼓响低千瘴月，客船牵动五更风。平明纵步琼台看，描画丹青四面通。一岛南来地脉长，东风文物晓青苍。绛唇微罩槟榔醉，螺髻斜簪茉莉香。巢鸟乍惊桑土湿，卧龙初起海云忙。梅梢尚有婵娟月，分得馀光过短墙。特颁鸾诰到天涯，带得春阳着物华。曲径暖风医病草，满林香雨吐奇花。七洲波静鳌山耸，五指天开鸟道斜。榆柳阴中烟雾曙，数声鸡犬野人家。环海生黎半熟黎，一声犬吠一声鸡。雨馀红槿先春吐，露里黄茅向晓低。拾翠满溪无鸟迹，蹈青随处有霜蹄。熙熙总向阳春化，来自东南北与西。鹭车飞下遍南州，趁晓春光总胜游。杨柳风中金勒马，桃花浪里木兰舟。山因日出收残照，江为潮来向上流。民族与时俱一变，也应海屋又添筹。海不扬波风不号，太平光景满江皋。陶公东下清流远，婺母南来碧嶂高。春酿小糟翻鸭脚，晓寒单袷褪鹅毛。明时更喜多人杰，一破天荒尽白袍。火轮初出照寒微，茅屋齐开白板扉。傍晓江山偏有色，向阳花木倍生辉。游蜂课蜜纷纷去，乳燕离巢数数飞。愿得东君长自在，临风不用听催归。使节来时岛上春，玉骢嘶晓自行巡。薰风振起炎蒸地，和气嘘回冻馁民。千里讴歌千载遇，一年光景一时新。天工却也资寅亮，高慕春台在海滨。地连沧海海连天，春日朝来得最先。千里山河开曙色，几家渔火起新烟。槟榔树底无源水，布谷声中小熟田。读罢小窗犹不寐，寒襟顿觉暖如绵。
海天春晓十首·其一
作者：陈繗
朝代：明

山外无山只有天，天光常在未明先。阳春到处增和气，瘴蔼开时起瑞烟。绿树经年迟落叶，花村无雪早耕田。居民乐得东风暖，总把单衣换木棉。
海天春晓十首·其七
作者：陈繗
朝代：明

海不扬波风不号，太平光景满江皋。陶公东下清流远，婺母南来碧嶂高。春酿小糟翻鸭脚，晓寒单袷褪鹅毛。明时更喜多人杰，一破天荒尽白袍。
海天春晓十首·其三
作者：陈繗
朝代：明

一岛南来地脉长，东风文物晓青苍。绛唇微罩槟榔醉，螺髻斜簪茉莉香。巢鸟乍惊桑土湿，卧龙初起海云忙。梅梢尚有婵娟月，分得馀光过短墙。
海天春晓十首·其九
作者：陈繗
朝代：明

使节来时岛上春，玉骢嘶晓自行巡。薰风振起炎蒸地，和气嘘回冻馁民。千里讴歌千载遇，一年光景一时新。天工却也资寅亮，高慕春台在海滨。
海天春晓十首·其二
作者：陈繗
朝代：明

大地春回大海中，韶华不与异乡同。林椰叶老无穷碧，海漆花娇别样红。钟鼓响低千瘴月，客船牵动五更风。平明纵步琼台看，描画丹青四面通。
海天春晓十首·其五
作者：陈繗
朝代：明

环海生黎半熟黎，一声犬吠一声鸡。雨馀红槿先春吐，露里黄茅向晓低。拾翠满溪无鸟迹，蹈青随处有霜蹄。熙熙总向阳春化，来自东南北与西。
海天春晓十首·其八
作者：陈繗
朝代：明

火轮初出照寒微，茅屋齐开白板扉。傍晓江山偏有色，向阳花木倍生辉。游蜂课蜜纷纷去，乳燕离巢数数飞。愿得东君长自在，临风不用听催归。
海天春晓十首·其六
作者：陈繗
朝代：明

鹭车飞下遍南州，趁晓春光总胜游。杨柳风中金勒马，桃花浪里木兰舟。山因日出收残照，江为潮来向上流。民族与时俱一变，也应海屋又添筹。
海天春晓十首·其十
作者：陈繗
朝代：明

地连沧海海连天，春日朝来得最先。千里山河开曙色，几家渔火起新烟。槟榔树底无源水，布谷声中小熟田。读罢小窗犹不寐，寒襟顿觉暖如绵。
海天春晓十首·其四
作者：陈繗
朝代：明

特颁鸾诰到天涯，带得春阳着物华。曲径暖风医病草，满林香雨吐奇花。七洲波静鳌山耸，五指天开鸟道斜。榆柳阴中烟雾曙，数声鸡犬野人家。
清明有感
作者：陈繗
朝代：明

清明无客不思家，我到清明思转加。嫩绿又开新柳眼，娇红不是旧桃花。半生遗恨空流水，三尺孤坟自落霞。欲寄悽凉眼前泪，想应流不到天涯。
渔者
作者：陈繗
朝代：明

小小扁舟浅浅溪，一钩香饵一蓑衣。得鱼沽酒陶然醉，回首芦花江月低。
渡建江偶成
作者：陈繗
朝代：明

建江江上古今流，只见烟波不见秋。此日过江看到底，始知活水有源头。
游山水
作者：陈繗
朝代：明

山色连云断，霞光照水飞。浪奔船势疾，波阔橹声微。水鸟翔还集，江花密更稀。五湖灯景好，范蠡亦忘归。
燕都偶成
作者：陈繗
朝代：明

乐育英才迈汉雍，独怜浮迹抗尘容。惊寒雁阵声初断，入夜鲈鱼味至浓。吹透邻墙三弄笛，撞开窗户五更钟。晓来又向金台看，满目云山似梦中。
玩鹤子
作者：陈繗
朝代：明

有鸟翩然寄迹幽，高人潇洒最相投。兴穷流水琴边韵，思入茶筵竹畔游。林棹几回芦渚晚，苏田二顷稻花秋。个中会得忘机处，千载依依任白头。
环翠参天
作者：陈繗
朝代：明

一林真趣一高堂，四面阴森四序苍。弹雨九□和泪鹤，凌霄千仞接飞凰。分香易到兰阶上，有实虽遗李道傍。自是参天多雨露，向荣生意起春忙。
琼南复睹天日送王汝学复任之京
作者：陈繗
朝代：明

一方有眼皆观日，尺露无情谩瘴天。风伯到来还扫却，青天白日转依然。
琼台春晓
作者：陈繗
朝代：明

海环四表一州中，春早壶天景趣同。枯草碧回前度色，好花娇胜往年红。岚开已见扶桑日，海晏应无飓母风。独有宪台豪迈客，阳春高调韵摩空。
琼台胜览送江右蒋举人还乡
作者：陈繗
朝代：明

远驾六鳌过海琼，琼台风景胜蓬瀛。四州文物均成化，千里山河属大明。浪滚寒潮惊醉眼，花飞香雨动吟情。孤帆拔出苏仙后，奇绝还誇在此行。直上楼台赏海天，天光海色浩相连。青山一发悬秋镜，白雪千寻破晓烟。触目胜观留去马，满怀佳兴重归船。故乡亲友遥相见，疑是蓬莱出洞仙。琼海南来欲尽头，壮哉奇绝在兹游。登山极目浑无地，观海回头总末流。梅岭瘴开征路晓，鹅湖云尽故园秋。春风握手丹墀上，射策推君第一筹。有客飘然不世尘，青云洞府赏芳春。桂花香里声名旧，池草吟边风景新。为吊苏胡遗宦迹，却怜赵宋谪贤人。那堪怀古悲穷达，委质须为骨鲠臣。
琼台胜览送江右蒋举人还乡·其一
作者：陈繗
朝代：明

远驾六鳌过海琼，琼台风景胜蓬瀛。四州文物均成化，千里山河属大明。浪滚寒潮惊醉眼，花飞香雨动吟情。孤帆拔出苏仙后，奇绝还誇在此行。
琼台胜览送江右蒋举人还乡·其三
作者：陈繗
朝代：明

琼海南来欲尽头，壮哉奇绝在兹游。登山极目浑无地，观海回头总末流。梅岭瘴开征路晓，鹅湖云尽故园秋。春风握手丹墀上，射策推君第一筹。
琼台胜览送江右蒋举人还乡·其二
作者：陈繗
朝代：明

直上楼台赏海天，天光海色浩相连。青山一发悬秋镜，白雪千寻破晓烟。触目胜观留去马，满怀佳兴重归船。故乡亲友遥相见，疑是蓬莱出洞仙。
琼台胜览送江右蒋举人还乡·其四
作者：陈繗
朝代：明

有客飘然不世尘，青云洞府赏芳春。桂花香里声名旧，池草吟边风景新。为吊苏胡遗宦迹，却怜赵宋谪贤人。那堪怀古悲穷达，委质须为骨鲠臣。
留耕亭
作者：陈繗
朝代：明

留耕亭下好溪山，顷顷都归方寸间。谷种但施平坦地，町畦不用巧机关。雨旸自有天公管，穫歛从知人事难。最是子孙长久计，食时须记创时难。
皇华胜境
作者：陈繗
朝代：明

皇皇花木几江山，宪檄颁行肃众观。一骑长驱琼岛近，斗州历览海天宽。菁莪歌蔼文明盛，木铎声闻士尽欢。书社万间环里社，回看稚髻总衣冠。
相府咏梅
作者：陈繗
朝代：明

东风昨夜到天涯，玉种移来宰相家。不是此心坚似铁，雪霜枝上敢开花。
瞻玉堂
作者：陈繗
朝代：明

春田卜筑喜初成，北望红云绕帝京。玉署文章多旧稿，青山泉石有新名。开樽尚忆黄封酝，攲枕如闻禁漏声。暇日偶逢林叟说，琼台深处接蓬瀛。
石井潜灵
作者：陈繗
朝代：明

空潭一鉴倚天开，活水源头滚滚来。地脉山形相动荡，天光云影共徘徊。下无根底应难测，中有潜灵莫浪猜。变化却从霄汉去，便为霖雨泽蒿莱。
碧挑红杏
作者：陈繗
朝代：明

狄公门下孔坛中，化雨何殊发育功。天上种时和露碧，日边栽处倚云红。叶残始见柯成实，花好都知色是空。造物原来有真宰，芙蓉江上任东风。
秋吟菊径
作者：陈繗
朝代：明

新霜天气菊花天，满眼秋容淡扫烟。隐逸自堪三径里，孤高迥出众芳前。怡情取次成佳什，对景从容抚素弦。此日若逢陶靖节，与他同结乐天年。
科甲登荣三首
作者：陈繗
朝代：明

脱却青衣换绿袍，鸟纱巾子出头高。表陈黼座承恩渥，名著玉堂灿彩毫。鸾掖文章重声价，凤池出入尽英豪。书生一介如何幸，天上风云际有陶。满城桃李动春风，三百衣冠一笑同。龙虎榜中增气象，琼林宴上列豪雄。宫花压帽天恩重，御苑颁衣日色融。拚醉不妨文字饮，唐虞嘉际总奇逢。上托青天藉祖宗，半生劳计颇成功。读书自古原无负，有愿于今始得从。食禄幸沾新宠渥，衣冠不似旧仪容。故乡亲友如相问，只看胡甥即是侬。
科甲登荣三首·其一
作者：陈繗
朝代：明

脱却青衣换绿袍，鸟纱巾子出头高。表陈黼座承恩渥，名著玉堂灿彩毫。鸾掖文章重声价，凤池出入尽英豪。书生一介如何幸，天上风云际有陶。
科甲登荣三首·其三
作者：陈繗
朝代：明

上托青天藉祖宗，半生劳计颇成功。读书自古原无负，有愿于今始得从。食禄幸沾新宠渥，衣冠不似旧仪容。故乡亲友如相问，只看胡甥即是侬。
科甲登荣三首·其二
作者：陈繗
朝代：明

满城桃李动春风，三百衣冠一笑同。龙虎榜中增气象，琼林宴上列豪雄。宫花压帽天恩重，御苑颁衣日色融。拚醉不妨文字饮，唐虞嘉际总奇逢。
积善堂
作者：陈繗
朝代：明

世家积累非朝夕，华匾辉煌照古今。父作子承归一道，宗功祖德本同心。泰山积土方成大，沧海容川始就深。善庆有馀应勿替，山高川阔费长吟。
端午代乡人会约
作者：陈繗
朝代：明

兰汤一洗俗尘空，万众都归化日中。瑶草翠添争渡雨，锦莲香起乍晴风。枭羹不用当年贡，鱼腹难追自古忠。此日蒲觞谁不醉，乡歌几曲水流东。
群山送青
作者：陈繗
朝代：明

村绕名山山绕村，村前山色秀成群。送青不远来当户，横黛无穷对夕曛。碧玉簪头花带雨，画屏风里树横云。个中怪得仁人乐，野鸟奇花总是春。
翰林题景
作者：陈繗
朝代：明

横斜竹影夕阳西，半照山头半照溪。却喜班联鸾凤侣，不闻野噪鹧鸪啼。雨馀树滴猿偷果，风静花摇鸟过枝。水隐波翻鱼弄月，天空弹打斗星移。
自叙
作者：陈繗
朝代：明

登科始信读书荣，教育殊恩出九重。父子总膺徵仕爵，妇姑同拜太君封。门迎化日文光焕，帘捲春风瑞气浓。孝足报亲忠报主，恩荣堂上拜雍容。
舟中偶书所见
作者：陈繗
朝代：明

一叶孤舟寄此生，江流谁管重和轻。岸头日日躬腰走，水面时时挂杖行。出险惟凭帆转力，无风频听棹歌声。为他惆怅船头看，满眼烟波拨不平。
舟中重阳次至德韵
作者：陈繗
朝代：明

舟泊渡头别路长，况逢重九寓他乡。一江波影依谁碧，两岸菊花为我黄。凉露沾衣唫里句，轻风落帽醉边觞。客中也得清平乐，万岁惟应祝圣王。
舟次大庙前有山余方仰止大尹公指曰此状似小姑山也余因口占一绝
作者：陈繗
朝代：明

峻石巉岩骨貌粗，蓬蓬荒草鬓模糊。我来未必曾相识，见说依稀似小姑。
舟次英德观音石山有作
作者：陈繗
朝代：明

奇奇怪怪复岩岩，中有玲珑古佛龛。树木却生无地上，烟霞应绝大江南。辋川图里王维笔，赤壁江头苏子帆。安得二公同扫石，举杯终日坐晴岚。
芹泮花封继美图为韦裘作
作者：陈繗
朝代：明

严君此地会鸣铎，贤令于今更鼓琴。遗响振时惊俗耳，颂声高处快民心。风清月白花封夜，云影天光泮沼阴。试向山城听舆论，一家重沛两甘霖。
范氏族谱
作者：陈繗
朝代：明

水有源兮木有根，根源深固古今存。源深始信支流远，根固从知柯叶繁。柯叶繁华沾雨露，支流远大润乾坤。问渠氏族何由盛，水有源兮木有根。
萍水
作者：陈繗
朝代：明

萍水秋风冷欲分，越仙难聚五羊群。太平桥外回潮早，远驿亭边醉日昏。葵藿影开青锁闼，羽林辉映大将军。悬知拜舞春台上，三祝嵩呼彻五云。
见农妇插田歌作
作者：陈繗
朝代：明

尺布包头学野装，轻移莲步水还香。裙如蛱蝶随风舞，手效蜻蜓点水忙。紧束晓烟青一把，细分春雨绿成行。山歌欲和声难调，恼杀摇鞭马上郎。
观上滩舟中有感
作者：陈繗
朝代：明

滩石高低水不平，水流滩急总无情。舟人到此浑无赖，抱着篙儿叫几声。
观修道路有作
作者：陈繗
朝代：明

裂石崩山急急忙，县官脩路筑桥梁。一朝直起千人众，两道横开四丈长。坑坎几时填得满，田园到处被侵伤。驰车骤马平平过，谁敢崎岖怨路旁。
计氏耕乐
作者：陈繗
朝代：明

湖上园林深更深，烟霞不与世浮沉。山中禾黍有年岁，物外乾坤无古今。春雨一犁莘氏野，蒸风三弄有虞琴。时来伊尹翻肽起，尧舜君民是此心。
读家兄近作谨次原韵
作者：陈繗
朝代：明

关山迢递此心孚，烟景谁争任五湖。忧乐眼前尊酒共，别离江上片帆孤。鸿因避雪穿云去，鹗为横秋向日呼。此后桑榆收未晚，不须惆怅失东隅。
谢彭先生款礼并惠诗巾次韵·其一
作者：陈繗
朝代：明

布衿渐染未青青，还着蓝衫一过廷。日下拟沾新化雨，天边重睹旧恩星。谈深往事宵还旦，酒有馀樽醉未醒。却愧谫才非天器，仰钻徒自诉生平。
谢彭先生款礼并惠诗巾次韵·其二
作者：陈繗
朝代：明

再一观澜璧水间，风生高座接霏谈。堂前漫接南来雉，门下偏留北去骖。乌帽笼头公发白，青衫满目我袍蓝。相逢相喜文明日，还仰休光照斗南。
谢李侍御过访及惠书二首并序
作者：陈繗
朝代：明

满道风霜不世尘，晓来吹上布衣身。谁知凛凛三冬日，自有温温一种春。守冻却惭江上客，不寒偏属岭南人。愿教一夜风霜变，均作阳和煦万民。加惠恭承物意新，接来犹似得明珍。展书如见秋霜面，落笔惊翻风雨神。云簇尚留天上诏，花生浑是梦中春。多君助我文章力，为扫千军敌万人。
谢李侍御过访及惠书二首并序·其一
作者：陈繗
朝代：明

满道风霜不世尘，晓来吹上布衣身。谁知凛凛三冬日，自有温温一种春。守冻却惭江上客，不寒偏属岭南人。愿教一夜风霜变，均作阳和煦万民。
谢李侍御过访及惠书二首并序·其二
作者：陈繗
朝代：明

加惠恭承物意新，接来犹似得明珍。展书如见秋霜面，落笔惊翻风雨神。云簇尚留天上诏，花生浑是梦中春。多君助我文章力，为扫千军敌万人。
贺友四十一寿
作者：陈繗
朝代：明

誇君齿德两俱迁，不动心来又一年。称寿自应徐满百，积功还许夙盈千。影翻金粟开图画，香荐冰桃入绮筵。伫看鸣珂游帝阙，人间别是一番鲜。
赠兄会试
作者：陈繗
朝代：明

一曲离歌万里程，江山满目弟兄情。断云凝树高低色，流水吞潮远近声。马足晓轻庾岭雪，花香春重锦官城。凤池得意应徯我，共沐恩波对圣明。
赠梁大尹之京二首
作者：陈繗
朝代：明

贤令真为父母官，爱民如子一般看。饥推谷食常教足，煖课蚕桑只怕寒。匍匐更无愁入井，征输不复笞追完。朝天却恐乔迁去，拟把双辕卧辙攀。萧萧疋马去朝天，航海梯山路八千。清绩未陈双阙下，仁心先到五云边。新莺细柳长安晓，丽日光风大比年。朝罢快看承宠处，锦袍香蔼御炉烟。
赠梁大尹之京二首·其一
作者：陈繗
朝代：明

贤令真为父母官，爱民如子一般看。饥推谷食常教足，煖课蚕桑只怕寒。匍匐更无愁入井，征输不复笞追完。朝天却恐乔迁去，拟把双辕卧辙攀。
赠梁大尹之京二首·其二
作者：陈繗
朝代：明

萧萧疋马去朝天，航海梯山路八千。清绩未陈双阙下，仁心先到五云边。新莺细柳长安晓，丽日光风大比年。朝罢快看承宠处，锦袍香蔼御炉烟。
赠锦衣卫千户
作者：陈繗
朝代：明

冠世英雄继世勋，京都丰采孰如君。剑横杀气冲牛斗，戈耀秋光破阵云。兵甲胸中驰万马，貔貅门下拥千军。麒麟阁上传消息，竹帛名高四海闻。气宇轩昂大丈夫，世家何愧执金吾。垂勋烨烨昭光烈，威武桓桓振帝都。万马无声听号令，三军奉法任招呼。圣明昼日来三接，会见康侯赞庙谟。
赠锦衣卫千户·其一
作者：陈繗
朝代：明

冠世英雄继世勋，京都丰采孰如君。剑横杀气冲牛斗，戈耀秋光破阵云。兵甲胸中驰万马，貔貅门下拥千军。麒麟阁上传消息，竹帛名高四海闻。
赠锦衣卫千户·其二
作者：陈繗
朝代：明

气宇轩昂大丈夫，世家何愧执金吾。垂勋烨烨昭光烈，威武桓桓振帝都。万马无声听号令，三军奉法任招呼。圣明昼日来三接，会见康侯赞庙谟。
赴会试南都美人家三首
作者：陈繗
朝代：明

纷纷红紫眼中过，一点春风趣自多。矫艳不容花比貌，清高宁许雪齐歌。风轻和气生帘幕，云煖幽香入绮罗。记得去年秋夜半，广寒深处会仙娥。百花无色鸟无声，别有春风不世情。月避婵娟沉恨海，云迷清响下悲城。苏州隔座肠应断，司马当樽眼更明。睹此佳颜开此曲，蓝桥何处觅云英。薄施铅粉淡梳妆，小巧风流恁也强。矫欲比花还解语，艳将凝雪却生香。轻轻笑个情偏重，短短歌儿趣自长。色胜当年游月府，眼前缥缈见霓裳。
赴会试南都美人家三首·其一
作者：陈繗
朝代：明

纷纷红紫眼中过，一点春风趣自多。矫艳不容花比貌，清高宁许雪齐歌。风轻和气生帘幕，云煖幽香入绮罗。记得去年秋夜半，广寒深处会仙娥。
赴会试南都美人家三首·其三
作者：陈繗
朝代：明

薄施铅粉淡梳妆，小巧风流恁也强。矫欲比花还解语，艳将凝雪却生香。轻轻笑个情偏重，短短歌儿趣自长。色胜当年游月府，眼前缥缈见霓裳。
赴会试南都美人家三首·其二
作者：陈繗
朝代：明

百花无色鸟无声，别有春风不世情。月避婵娟沉恨海，云迷清响下悲城。苏州隔座肠应断，司马当樽眼更明。睹此佳颜开此曲，蓝桥何处觅云英。
赴荐留别诸乡友
作者：陈繗
朝代：明

几年憔悴泮池头，沐尽寒波逐下流。局促向嫌鱼在罩，奋扬何愧鹗横秋。蛟龙云雨犹难测，老蚌明珠肯暗投。我欲上天向天问，也曾有意属南州。
赴试白鱼入舟
作者：陈繗
朝代：明

细鳞巨口亦奇哉，跳出龙门第几阶。周武渡江曾作兆，不知今日为谁来。
过严子陵钓台
作者：陈繗
朝代：明

公为利名隐，我为利名来。羞见先生面，黄昏过钓台。
过武城
作者：陈繗
朝代：明

夫子当年武城下，亦曾筦尔笑弦歌。我来不见弦歌日，筦尔其如感慨何。
过武城
作者：陈繗
朝代：明

蕞尔武城邑，今城仍古城。城郭虽然是，人民日已更。当年子游子，曾宰治编氓。辙环孔宣父，过此访门生。不觉筦尔笑，笑闻弦歌声。于今筦尔笑，笑无弦歌鸣。筦尔貌则同，筦尔原异情。遥遥千载后，何人育群英。
过邳州
作者：陈繗
朝代：明

邳州城外漏频催，星汉昭回曙色开。爆竹自惊残腊去，椒觞相贺早春来。风光近迫名园杏，乡信遥传驿路梅。国有圣君家有母，深恩未报思悠哉。
送交三首
作者：陈繗
朝代：明

云满征袍霜满巾，恼离人处送离人。桥门流水寒生冻，客路凄风恨起尘。桃叶歌残前渡晚，桄榔烟煖故园春。临舆无奈分连袂，祇恐儒毡冷席珍。谁云矮屋负长材，才在儒林拔萃来。孔孟文章充肺腑，伊周事业满胚胎。朝阳海上倾葵藿，霖雨天边被草莱。萍水有源沾丽泽，不妨诗酒共徘徊。白雪歌成雪满街，送君遥出凤凰台。萍飘水面聚还散，梅抱春心舒未开。马勒暂依庾岭表，骊珠难没海天涯。眼前钓得金鳌者，多自橘门跳出来。
送交三首·其一
作者：陈繗
朝代：明

云满征袍霜满巾，恼离人处送离人。桥门流水寒生冻，客路凄风恨起尘。桃叶歌残前渡晚，桄榔烟煖故园春。临舆无奈分连袂，祇恐儒毡冷席珍。
送交三首·其三
作者：陈繗
朝代：明

白雪歌成雪满街，送君遥出凤凰台。萍飘水面聚还散，梅抱春心舒未开。马勒暂依庾岭表，骊珠难没海天涯。眼前钓得金鳌者，多自橘门跳出来。
送交三首·其二
作者：陈繗
朝代：明

谁云矮屋负长材，才在儒林拔萃来。孔孟文章充肺腑，伊周事业满胚胎。朝阳海上倾葵藿，霖雨天边被草莱。萍水有源沾丽泽，不妨诗酒共徘徊。
送会同徐先生待选南还
作者：陈繗
朝代：明

莫怨秋风归路迟，芙蓉江上未曾知。巨舟正到中流处，美玉方当善价时。天际风云还有待，海门烟月暂相期。更无声寄唐廷佐，来看先生诵我诗。
送冯叔贵注选还乡
作者：陈繗
朝代：明

璧池秋水正漫漫，流出都门送木兰。两袖香风辞柏府，一枝桃李属天官。腾身已许云霄近，回首休嗟道路难。君去忍分瓜与葛，连茹应在拔茅端。
送刘汝坚赴春闱
作者：陈繗
朝代：明

马驰霜晓剑横秋，万里江山属壮游。素蕴蚤誇希董贾，宏才今喜际虞周。气嘘日下生云雾，彩射天边贯斗牛。此去杏园春色好，一枝红占万人头。
送别
作者：陈繗
朝代：明

客路奔波千里共，世情冷煖两心知。水分云散金陵外，明月清风何处期。
送别三首
作者：陈繗
朝代：明

雨雪正纷纷，相看欲断魂。绨袍犹恋恋，征袂已翻翻。秋色鹤山月，春空马岭云。知君怀我处，便是我思君。出处有时节，行藏无定期。游踪何落落，归路莫迟迟。璞玉还堪琢，骊珠不可遗。要将怀素宝，售此盛明时。南北东西路，驱驰秋复春。十年孤苦客，万里一归人。屋宇皆非旧，襟怀亦自新。到家何事好，惟有弟兄亲。
送别三首·其一
作者：陈繗
朝代：明

雨雪正纷纷，相看欲断魂。绨袍犹恋恋，征袂已翻翻。秋色鹤山月，春空马岭云。知君怀我处，便是我思君。
送别三首·其三
作者：陈繗
朝代：明

南北东西路，驱驰秋复春。十年孤苦客，万里一归人。屋宇皆非旧，襟怀亦自新。到家何事好，惟有弟兄亲。
送别三首·其二
作者：陈繗
朝代：明

出处有时节，行藏无定期。游踪何落落，归路莫迟迟。璞玉还堪琢，骊珠不可遗。要将怀素宝，售此盛明时。
送别泉友
作者：陈繗
朝代：明

南浦停舟已夕阳，馀光留得照离觞。双龙出海腾霄汉，孤鹜飞霞向晚凉。光泽西来流派远，晓山东望树云长。吾先来自泉江上，音信烦君为寄将。
送别王二守
作者：陈繗
朝代：明

海南自古无人虎，境内于今有虎人。猛虎一驱人害息，周公今日倍精神。
送别胡一斋同年还乡
作者：陈繗
朝代：明

红杏春风丹桂秋，一天光彩两同游。舞衣耀綵君深慰，瞻衮趋朝我独留。载重殊恩江上舸，兴高归趁月边楼。梦魂一路从君去，直到苍山建水头。点铁原来要作金，文章成器此生心。微名已著登科甲，薄职偏教入翰林。晓曙进参丹陛近，春风歌咏玉堂深。一官万里无他报，两字清高是好音。
送别胡一斋同年还乡·其一
作者：陈繗
朝代：明

红杏春风丹桂秋，一天光彩两同游。舞衣耀綵君深慰，瞻衮趋朝我独留。载重殊恩江上舸，兴高归趁月边楼。梦魂一路从君去，直到苍山建水头。
送别胡一斋同年还乡·其二
作者：陈繗
朝代：明

点铁原来要作金，文章成器此生心。微名已著登科甲，薄职偏教入翰林。晓曙进参丹陛近，春风歌咏玉堂深。一官万里无他报，两字清高是好音。
送友人上京
作者：陈繗
朝代：明

远携书剑上京华，万里江天一望赊。帆影爽开沧海月，马蹄香衬禁城花。宦情总付题桥笔，离思宁牵倚玉葭。廊庙早应成伟器，好摅忠力佐皇家。
送友人赴试
作者：陈繗
朝代：明

昂昂志气欲凌云，年少人中几似君。正养池鱼资鲤队，争看野鹤在鸡群。清门绍述诗书业，彩笔纵横绣锦文。椿府又沾新雨露，桂花早早继清芬。
送友人还姑苏
作者：陈繗
朝代：明

秋风昨夜透青衿，吟动还乡一片心。宦迹眼前云漠漠，客情江上月沉沉。荣华未必忙中得，安乐原于静处寻。萍水会君君会我，临歧惭愧一讴吟。
送司训陈秩满之京
作者：陈繗
朝代：明

久持教铎振琼州，文物熙然总遁游。山插半空黎婺晓，浪翻三汲禹门秋。行当梅雨开离席，香滚荷风扑去舟。万里长堂沧海阔，想应从此上瀛洲。
送周至德还家
作者：陈繗
朝代：明

富贵真成春梦婆，先生醒眼独如何。鱼窥浅涧谙钩饵，凤上高梧远网罗。万里乾坤孤棹稳，半林风月一冠峨。红尘陌上遥相送，惭愧临风为子歌。
送廷仪之任安远
作者：陈繗
朝代：明

圣王深爱远民安，安远抡才拜宰官。欲为九重宣德化，暂来百里抚癃残。露摇征旆吴山晓，月满维舟贡水寒。一路风光从此去，更无纤秽瘴层峦。
送廷宾先生分教璚台
作者：陈繗
朝代：明

萍水相逢便眼青，又看离别出都城。北来圣主恩新沐，南去先生道已行。红落吴江枫叶冷，碧连秦树桂花清。悬知桃李花开处，一道春风直至琼。
送彭孔明膺荐入京
作者：陈繗
朝代：明

携手上离亭，江山总是情。雨馀花色重，风细柳烟轻。出匣双龙奋，横空一鹤鸣。独怜今日酒，犹自为君倾。
送方德明冠带还乡
作者：陈繗
朝代：明

青云素志几层磨，白发乌纱可奈何。回首家林问城市，就中真乐许谁多。
送李廷玉
作者：陈繗
朝代：明

故人萍水喜相逢，尊酒那堪又不同。见日山边飞旅骑，温泉地上候归蓬。登堂好竭黄香孝，为国应怀吉甫忠。仕版注名深有望，莫耽乡玉老英雄。
送李廷玉还横江二首
作者：陈繗
朝代：明

一识荆州泮水旁，便如韩孟两形忘。竹轩夜雨连清梦，兰室秋风递好香。樽酒数来欢会少，片帆归去别离忙。从今未许重携手，拟作云龙逐四方。三叠阳关几帐然，交情无奈别离牵。桄榔叶暗山城雨，橘柚香分海市烟。合浦明珠清夜泪，横槎流水故乡情。别君况有逢君处，万里青云共一天。
送李廷玉还横江二首·其一
作者：陈繗
朝代：明

一识荆州泮水旁，便如韩孟两形忘。竹轩夜雨连清梦，兰室秋风递好香。樽酒数来欢会少，片帆归去别离忙。从今未许重携手，拟作云龙逐四方。
送李廷玉还横江二首·其二
作者：陈繗
朝代：明

三叠阳关几帐然，交情无奈别离牵。桄榔叶暗山城雨，橘柚香分海市烟。合浦明珠清夜泪，横槎流水故乡情。别君况有逢君处，万里青云共一天。
送林办事省祭还乡
作者：陈繗
朝代：明

金陵回望海天涯，万里乾坤总一家。君父厚恩都记取，莫教綵服绊乌纱。
送林省祭还乡
作者：陈繗
朝代：明

乌纱才见一冠峨，画鹢俄闻两棹歌。淮水北来开冻早，越山南去受春多。不须歧路萦新柳，好向家林养旧柯。榱桷栋梁均有用，棆才未必计如何。
送林绣衣还朝
作者：陈繗
朝代：明

思亲已见还琼海，为国重看上玉京。竭力居家全孝养，许身为国尽忠诚。马蹄轻渡关山越，帆影光浮海月明。此去遥知膺宠擢，好教九有致澄清。
送梁大尹朝京三首
作者：陈繗
朝代：明

明时海宴与河清，贤宰趋朝动远情。漠漠五云瞻帝阙，摇摇万里拥心旌。南园草绿金陵路，上苑花香锦绣城。想到会同称寿处，嵩呼万口两三声。梅雨晴时天日清，摘梅送旧觉酸情。绿槐影里行春酒，红槿花中驻晓旌。风月一航离海国，山河万里接皇城。悬知考绩功居最，平地春雷再一声。椰酒斟来玉色清，送君聊叙故乡情。鹦哥笼里频留语，舟子江中望去旌。星座有光腾玉陛，甘棠馀爱满琼城。也知此去官居要，骢马行高远寄声。
送梁大尹朝京三首·其一
作者：陈繗
朝代：明

明时海宴与河清，贤宰趋朝动远情。漠漠五云瞻帝阙，摇摇万里拥心旌。南园草绿金陵路，上苑花香锦绣城。想到会同称寿处，嵩呼万口两三声。
送梁大尹朝京三首·其三
作者：陈繗
朝代：明

椰酒斟来玉色清，送君聊叙故乡情。鹦哥笼里频留语，舟子江中望去旌。星座有光腾玉陛，甘棠馀爱满琼城。也知此去官居要，骢马行高远寄声。
送梁大尹朝京三首·其二
作者：陈繗
朝代：明

梅雨晴时天日清，摘梅送旧觉酸情。绿槐影里行春酒，红槿花中驻晓旌。风月一航离海国，山河万里接皇城。悬知考绩功居最，平地春雷再一声。
送梁大尹考绩之京二首
作者：陈繗
朝代：明

久羡侯心公且清，子民犹有故乡情。仁风早向千家扇，化日光悬五仞旌。柳色正新催晓驾，桃花依旧满春城。祇今报最趋朝去，五色云中蔼令声。海国风微晓气清，沙头尊酒若为情。潮回蛋埠花连棹，露锁官桥柳拂旌。驯鹤飞趋双凤阙，紫骝嘶度五羊城。赏功更拟登台辅，丹陛时闻佩玉声。
送梁大尹考绩之京二首·其一
作者：陈繗
朝代：明

久羡侯心公且清，子民犹有故乡情。仁风早向千家扇，化日光悬五仞旌。柳色正新催晓驾，桃花依旧满春城。祇今报最趋朝去，五色云中蔼令声。
送梁大尹考绩之京二首·其二
作者：陈繗
朝代：明

海国风微晓气清，沙头尊酒若为情。潮回蛋埠花连棹，露锁官桥柳拂旌。驯鹤飞趋双凤阙，紫骝嘶度五羊城。赏功更拟登台辅，丹陛时闻佩玉声。
送王户部还乡省祭
作者：陈繗
朝代：明

十年户部困为郎，一片云飞念故乡。瞻望忍能歌怙恃，奏陈端许奉蒸尝。庭槐影里乾坤阔，宰木丛中雨露香。此去未应在田里，早须鸣佩上岩廊。
送王文明还感恩
作者：陈繗
朝代：明

金水桥边才北下，辟雍门下又南还。九重恩泽通琼海，一道文光过庾关。云暖莫教龙睡稳，雾寒应是豹纹斑。感恩归去须怀报，万里天庭咫尺閒。
送王汝学先生
作者：陈繗
朝代：明

平生山斗仰斯文，讲席曾叨侍夜分。程雪已知深为酢，合颜岂必厚于蕡。蛟螭尚与云龙逐，驽马难追德骥群。快见拜恩荣任处，御炉香煖紫衣芬。
送省祭官还乡
作者：陈繗
朝代：明

风雪劳劳半世形，喜闻公事了公庭。衣冠晓出披香殿，祖席睛开折柳亭。仕跳往来云外鸟，人生离合水中萍。孝亲拜祖须回首，犹有忠君志未宁。江东城阙楚江东，几度霜华阅历中。头角已看今日变，衣冠不与旧时同。乌龙潭上三秋月，白鹭洲边一棹风。归去为家来为国，亲恩难掩主恩隆。
送省祭官还乡·其一
作者：陈繗
朝代：明

风雪劳劳半世形，喜闻公事了公庭。衣冠晓出披香殿，祖席睛开折柳亭。仕跳往来云外鸟，人生离合水中萍。孝亲拜祖须回首，犹有忠君志未宁。
送省祭官还乡·其二
作者：陈繗
朝代：明

江东城阙楚江东，几度霜华阅历中。头角已看今日变，衣冠不与旧时同。乌龙潭上三秋月，白鹭洲边一棹风。归去为家来为国，亲恩难掩主恩隆。
送解户部还乡
作者：陈繗
朝代：明

喜完公事出神京，也沐天边雨露荣。万里乾坤双眼阔，五湖风月一身轻。葡萄莫惜他乡醉，瓜葛还牵故国情。归去北窗且高卧，柴门长掩白云横。
送邢大舍人二首
作者：陈繗
朝代：明

严翁名望重乌台，公子于今始一来。万里风霜追远迹，五湖风景动遗哀。凤雏共识文明瑞，乔梓谁非世用材。归去省亲思报国，拜恩还拟上蓬莱。星光南极见天中，啸傲湖山畅惠风。此日献图无俗客，当年同甲尽名公。气钟乔岳身常健，眼放长空兴不穷。借问先生吟醉后，曾忘昭代有夔龙。
送邢大舍人二首·其一
作者：陈繗
朝代：明

严翁名望重乌台，公子于今始一来。万里风霜追远迹，五湖风景动遗哀。凤雏共识文明瑞，乔梓谁非世用材。归去省亲思报国，拜恩还拟上蓬莱。
送邢大舍人二首·其二
作者：陈繗
朝代：明

星光南极见天中，啸傲湖山畅惠风。此日献图无俗客，当年同甲尽名公。气钟乔岳身常健，眼放长空兴不穷。借问先生吟醉后，曾忘昭代有夔龙。
送郡博陈先生秩满之京
作者：陈繗
朝代：明

词源滚滚逐颓波，洙泗源流更若何。教本一心师道立，化行千里善人多。束脩不管资囊薄，章甫宁辞老鬓皤。此去赴都当益壮，不徒燕赵写悲歌。
途中有感
作者：陈繗
朝代：明

一身漂泊一天涯，几度炎凉几岁华。踪迹此时犹在路，梦魂无夜不还家。影横清浅田田鹤，栖定黄昏树树鸦。人在风尘归未得，不如莺也奈何耶。
途次闻蝉
作者：陈繗
朝代：明

声咽高低拨不平，凄凄浑似诉平生。缓随风势千般巧，暗逐花香一味清。杨柳曲中时弄笛，鹿鸣歌里听吹笙。虽然树底栖鸣隐，争似鹏抟九万程。
遇友二首
作者：陈繗
朝代：明

谁信斯文骨肉亲，相逢一笑见情真。饶他鸟兽非吾与，四海看来总一人。春花若比秋岩桂，后放先开似各家。试看风霜摇落树，一般开放也芳华。
遇友二首·其一
作者：陈繗
朝代：明

谁信斯文骨肉亲，相逢一笑见情真。饶他鸟兽非吾与，四海看来总一人。
遇友二首·其二
作者：陈繗
朝代：明

春花若比秋岩桂，后放先开似各家。试看风霜摇落树，一般开放也芳华。
遇韦大尹
作者：陈繗
朝代：明

别来屈指已三冬，萍水于今喜一逢。把酒更青平日眼，谭诗还赧旧时容。也知枳棘难栖凤，却怪松筠未化龙。明日江头又相别，云霄漠漠树重重。
遣怀
作者：陈繗
朝代：明

诗酒闲中趣，琴棋静里春。当前行乐地，风景最宜人。
都台黄门诸先生寄赠倡和严韵见示敢窃效颦并希呈正二首
作者：陈繗
朝代：明

名公两地各停骖，越岭东头海峤南。君命远传皆不辱，夷心柔服总能堪。吟间风月情如一，天上台星应兆三。共整峨冠登宰辅，唐虞治理日高谈。使节皇皇驾铎骖，法星朗朗照天南。心清似水原无累，任重如山也自堪。国士抡才应寡二，台臣极品仅饶三。预看反命朝金阙，恭奉纶音进伟谈。
都台黄门诸先生寄赠倡和严韵见示敢窃效颦并希呈正二首·其一
作者：陈繗
朝代：明

名公两地各停骖，越岭东头海峤南。君命远传皆不辱，夷心柔服总能堪。吟间风月情如一，天上台星应兆三。共整峨冠登宰辅，唐虞治理日高谈。
都台黄门诸先生寄赠倡和严韵见示敢窃效颦并希呈正二首·其二
作者：陈繗
朝代：明

使节皇皇驾铎骖，法星朗朗照天南。心清似水原无累，任重如山也自堪。国士抡才应寡二，台臣极品仅饶三。预看反命朝金阙，恭奉纶音进伟谈。
金陵有见
作者：陈繗
朝代：明

金陵多好景，一见便繁华。杨柳三春态，芙蓉四季花。池涵云影布，楼得月轮斜。谁觉心中事，綦巾忆旧家。
金陵胜览二首
作者：陈繗
朝代：明

一统山河万国恢，太平光景净氛埃。滋荣晓露金门树，披拂春风玉砌苔。万叠楼台平地起，九重宫阙倚天开。圣朝根本隆斯地，汉族重兴气运回。高皇建极紫金偎，玉宇琼楼夐绝埃。瑞长仙芝庭下草，艳铺宫锦砌边苔。龙盘虎踞山河壮，地久天长寿域开。此日臣民凝望处，一天云汉正昭回。
金陵胜览二首·其一
作者：陈繗
朝代：明

一统山河万国恢，太平光景净氛埃。滋荣晓露金门树，披拂春风玉砌苔。万叠楼台平地起，九重宫阙倚天开。圣朝根本隆斯地，汉族重兴气运回。
金陵胜览二首·其二
作者：陈繗
朝代：明

高皇建极紫金偎，玉宇琼楼夐绝埃。瑞长仙芝庭下草，艳铺宫锦砌边苔。龙盘虎踞山河壮，地久天长寿域开。此日臣民凝望处，一天云汉正昭回。
锦衣高户侯石兰
作者：陈繗
朝代：明

荣华已沐天边雨，潇洒还生石上云。一段好音归孔操，只今曾有几人闻。
长流绕绿
作者：陈繗
朝代：明

源头深处即流长，逝者如斯足浣肠。几曲萦行来地脉，一泓深浅见天光。朝宗有意归东海，润物无心补上苍。此景欲知何处有，迈椰风水冠西方。
阑月
作者：陈繗
朝代：明

织女机边喜色饶，三光耿耿焕良霄。银河渡有乘槎处，未许牵牛过此桥。
雷氏族谱
作者：陈繗
朝代：明

雷氏家声四远闻，眼前仁孝见仁孙。族传有赖苏公谱，祖泽无忘郯子言。天叙秩然昭日月，民风淳处振乾坤。故家自是多乔木，根本深来叶愈繁。
露竹
作者：陈繗
朝代：明

挺出花柳前，不屈霜露下。谁知个里头，亦有君子者。
题丞君山水
作者：陈繗
朝代：明

君家一幅画山水，劝我题诗在画里。我观山水真绝奇，历历江山鲜堪比。欲比蓬莱山，三岛有其间。欲比桃源洞，桃源千古成幻梦。不是蓬莱山，不是桃源洞。金陵好风景，只在个中看。春云入树暮山碧，秋波打空烟水寒。水光山色交相映，泛泛孤舟几亭榭。蓑笠巾裾山水间，阿谁还是仁智者。智者却乐水，仁者须乐山。乐山寿弥久，乐水乐自宽。二者自为二，一之良亦难。君能乐山复乐水，山水两全仁且智。今看山高兼水长，寿考无疆乐不已。我今写此为君歌，此歌不入俗人耳。
题吴氏义学田
作者：陈繗
朝代：明

吴门重义家兴学，况复轻财置学田。舌作耕犁人让畔，心如谷种稼连阡。可无饥矣非谋食，不素飧号足养贤。化雨一方覃厚泽，诵弦歌里庆丰年。数亩膏腴郊外郊，舌端耕破陇头遥。春风暖播诗书种，时雨香沾秀实苗。学稼无劳樊氏请，输租不数石崇饶。个中岂是闲田地，预养英才佐治朝。
题吴氏义学田·其一
作者：陈繗
朝代：明

吴门重义家兴学，况复轻财置学田。舌作耕犁人让畔，心如谷种稼连阡。可无饥矣非谋食，不素飧号足养贤。化雨一方覃厚泽，诵弦歌里庆丰年。
题吴氏义学田·其二
作者：陈繗
朝代：明

数亩膏腴郊外郊，舌端耕破陇头遥。春风暖播诗书种，时雨香沾秀实苗。学稼无劳樊氏请，输租不数石崇饶。个中岂是闲田地，预养英才佐治朝。
题吴氏流芳卷为魏韦作
作者：陈繗
朝代：明

根本栽培岁月深，君家种德已成林。满堂桥梓增和气，绕砌芝兰弄晓阴。长养每从方寸地，荣华常奉九霄心。春风莫讶流芳远，根本栽培岁月深。
题成趣园池亭
作者：陈繗
朝代：明

寸地传来累世荣，浑然真趣自天成。鸟啼春槛琴轩静，鱼跃秋波钓艇横。日永落花闲里过，雨馀芳草梦中生。何时樽酒池亭上，吟草看花叙旧盟。
题画凤
作者：陈繗
朝代：明

楚狂歌里叙无声，曾向岐山深处鸣。圣主于今邦有道，五云深处好飞腾。
题画翡翠二首
作者：陈繗
朝代：明

披青着翠翠毛衣，文彩天然信绝奇。勿谓此身飞不去，托身己在万年枝。文彩翻翻翠欲浮，脱毛还可百金求。带花飞上鸟云髻，别样精神肯出头。
题画翡翠二首·其一
作者：陈繗
朝代：明

披青着翠翠毛衣，文彩天然信绝奇。勿谓此身飞不去，托身己在万年枝。
题画翡翠二首·其二
作者：陈繗
朝代：明

文彩翻翻翠欲浮，脱毛还可百金求。带花飞上鸟云髻，别样精神肯出头。
题白雉
作者：陈繗
朝代：明

顶上芙蓉不用栽，羽衣曾向雪中来。平生不会多言语，一叫千门万户开。
题瞻云轩
作者：陈繗
朝代：明

慈乌哑哑度南枝，游子惊寒泪满衣。自愧一身淹岁月，难将寸草报春晖。关山远望情何极，菽水承欢事已违。肠断几回空送目，孤云欲傍大行飞。
题绘鹊
作者：陈繗
朝代：明

黑白分明众所知，那堪绕树噪无枝。晓来花外高声语，为报飞腾是此期。
题陈妇程氏贞烈卷
作者：陈繗
朝代：明

妇人多少失其夫，谁肯从夫就死途。但取心中无愧好，不求身外有名沽。舍身轻作一毫末，立节高如千仞孤。若较古来贞节者，于今都不让先躯。
风竹
作者：陈繗
朝代：明

心兮本空虚，节为斜阳曲。勿谓枝叶低，还堪凤凰宿。
飞来寺二首
作者：陈繗
朝代：明

崔嵬一寺上何穷，满眼烟光入梵宫。流水尽归空寂里，远山犹在有无中。六窗掩映猿啼日，半夜萧条鹤唳风。安得飞来却飞去，种些禾黍庆年丰。岩下谁知别有天，个中俯仰趣无边。风轻云淡日长午，鸟语花香春自妍。耕凿每悬伊尹笠，赓歌时抚伯牙弦。悠悠此乐传身世，古往今来几许年。
飞来寺二首·其一
作者：陈繗
朝代：明

崔嵬一寺上何穷，满眼烟光入梵宫。流水尽归空寂里，远山犹在有无中。六窗掩映猿啼日，半夜萧条鹤唳风。安得飞来却飞去，种些禾黍庆年丰。
飞来寺二首·其二
作者：陈繗
朝代：明

岩下谁知别有天，个中俯仰趣无边。风轻云淡日长午，鸟语花香春自妍。耕凿每悬伊尹笠，赓歌时抚伯牙弦。悠悠此乐传身世，古往今来几许年。
鲁桥思亲
作者：陈繗
朝代：明

泪逐河流下鲁桥，亲魂何处我魂销。相应识得遗躯在，来赴归期不用招。
黄大理佥宪广西赠行
作者：陈繗
朝代：明

法星飞上五云端，烜赫威光照胆寒。圣主特崇纲纪任，远人争睹士师官。九秋风月双龙剑，万里乾坤一豸冠。从此桂天清似洗，更无烟气起林峦。
为臧德中题古岩
作者：陈约
朝代：明

古岩之岩深若壶，壶中之乐神仙都。不知几世几千古，无乃出乎上古之古初。巨灵劈山山尽裂，秦王驱石石为竭。石为竭，先生此岩独无恙，先后迥同天地灭，即今岩谷易变迁。海波朝暮成桑田，此岩亘古常晏然。更祝不崩亦不骞，永与南山同乎千万年。
二月二日友人王景万园中牡丹初发景万置酒邀余赏之因令作诗以发其不平之鸣为赋七韵
作者：陈约
朝代：明

江南二月气初淑，牡丹叶抽攒媆绿。插竹成竿扶婀娜，筑台盈尺增发育。不与桃李争春风，岂逐繁华共粗俗。待看淑气过艳阳，杏桃落尽无馀香。数枝独殿百花吐，天然富贵轻寻常。万紫千红总俱后，芍药荼蘼颜亦厚。吁嗟世事何不然，且尽花前一杯酒。
促织吟
作者：陈约
朝代：明

促织何唧唧，一片秋声满虚碧。昨夜啾啾语床下，羸妇咿呜泪流臆。妇言上有翁，痴女未解栉。丈夫昼作田，何以事促织。促织胡尔为，促织胡尔悲。空阶月白风凄凄，岂不闻高楼女儿画双眉。春来秋去蚕不知，越罗蜀锦花满枝。促织何唧唧，我闻妇言重于悒。叹生不逢尧舜时，天下干戈未休息。且无八百桑，又无二顷田。江湖事笔砚，卒岁衣裳穿。促织有灵性，促织聆我言。江天木落秋无边，胡为夜夜啼我前。不闻民间征输急星火，里胥鞭笞泪盈把。
促织吟·其一
作者：陈约
朝代：明

促织何唧唧，一片秋声满虚碧。昨夜啾啾语床下，羸妇咿呜泪流臆。妇言上有翁，痴女未解栉。丈夫昼作田，何以事促织。促织胡尔为，促织胡尔悲。空阶月白风凄凄，岂不闻高楼女儿画双眉。春来秋去蚕不知，越罗蜀锦花满枝。
促织吟·其二
作者：陈约
朝代：明

促织何唧唧，我闻妇言重于悒。叹生不逢尧舜时，天下干戈未休息。且无八百桑，又无二顷田。江湖事笔砚，卒岁衣裳穿。促织有灵性，促织聆我言。江天木落秋无边，胡为夜夜啼我前。不闻民间征输急星火，里胥鞭笞泪盈把。
偶成
作者：陈约
朝代：明

京华二月天气好，寒食已过清明来。画楼朱箔燕新语，绿树清江花乱开。
天寿日侍宴
作者：陈约
朝代：明

山龙黼黻殿中间，象贝犀琛贡百蛮。星拱已归天北极，嵩呼齐祝寿南山。琐窗虹贯金莲炬，丹陛春联玉笋班。白发老臣何以报，也沾恩渥驻苍颜。
寄乡中诸故人
作者：陈约
朝代：明

相逢何必论萍踪，旅食京华又朔风。老去岂知身入宦，觉来全觉梦成空。鲈鱼故国莼丝晚，雁影寒江木叶红。为问南湖湖上月，几时诗酒共诸公。
怀盛玉全
作者：陈约
朝代：明

海上青山我昔游，别来回首十经秋。诸峰罗立应如旧，独客栖迟尚此留。每恨亲朋多阻绝，欲传书信恐沈浮。怜君只在秦溪上，相见何时解去舟。
种竹所
作者：陈约
朝代：明
体裁：古风

种竹承母命，母没不敢违。种竹蕃且殖，子心如母时。忆昔种竹初，一人当一枝。全活至千百，厚德天所知。鲜碧淡烟雨，空青映轩墀。亭亭冰雪容，森森岁寒姿。别来四五载，竹茂青云齐。所植既蕃衍，所活恒倍蓰。维舟武川上，望见青猗猗。主人许径造，操觚来赋诗。
锦屏仙踪
作者：陈约
朝代：明

赤城多奇峰，锦屏亦殊胜。不知何仙人，遗迹在幽径。松霏洒石床，竹雪堕风磴。徘徊对岩花，忽送一声磬。
圆通寺
作者：陈纪
朝代：明
体裁：五言律诗

翠微云树拥，亭院俯嵯峨。路转天梯上，人从木杪过。涧烟眠白鹿，山雨湿青萝。应识禅堂近，钟声向晚多。
花林院
作者：陈纲
朝代：明

前朝建立梵王宫，清胜幽深一径通。栖老松巢看院鹤，吸乾砚水听经龙。不尘僧榻月常照，无锁禅关云自封。澹墨数行留壁上，他年可有碧纱笼。
舟泊清河有携弦索过饮者
作者：陈组绶
朝代：明
体裁：五言律诗

客思纷河北，商弦复汉南。星光零夕雾，村柝静虚潭。去国黄花九，逢人白社三。曾为记歌者，不醉亦何堪。
峡山飞来寺
作者：陈绍儒
朝代：明

峡山名胜地，遥忆李公题。引杖天低北，扬帆月挂西。僧钟江浪隐，渔笛浦烟迷。去去怀京洛，春风度楚齐。
峡山飞来寺
作者：陈绍儒
朝代：明

英雄诸州江水浑，东流百折归峡门。人从绝壁窥天险，余爱名山觉道尊。风雨鱼龙喧白昼，藤萝猿狖笑黄昏。天南海岳经行处，北望川原黯断魂。
春暮南楼会酌次王大参韵
作者：陈绍儒
朝代：明

乾坤云海眼中赊，渺渺烟村树影斜。冠盖倚阑辉雉堞，酒杯邀座惜莺花。青霄昼霭开孤屿，紫陌春晖满万家。独抱丹心空感恋，不胜清思绕京华。
渡梅岭
作者：陈绍儒
朝代：明

入望山门回，长征日月遥。雄城临百粤，岭路凿前朝。古洞犹猿啸，遗松但鸟娇。不堪行役意，归梦武溪桥。河洲辞返棹，岭路候征鞍。地以横分剑，山从直北寒。野梅香可嗅，猿洞杳难攀。惟有贤祠鹤，千秋明羽翰。
渡梅岭·其一
作者：陈绍儒
朝代：明

入望山门回，长征日月遥。雄城临百粤，岭路凿前朝。古洞犹猿啸，遗松但鸟娇。不堪行役意，归梦武溪桥。
渡梅岭·其二
作者：陈绍儒
朝代：明

河洲辞返棹，岭路候征鞍。地以横分剑，山从直北寒。野梅香可嗅，猿洞杳难攀。惟有贤祠鹤，千秋明羽翰。
登镇海楼
作者：陈绍儒
朝代：明

青山隐隐画楼雄，衡雁飞飞玉宇空。云水流商初变律，关河哀角已鸣弓。寒惊思妇红楼暮，凉送词人白苧工。回首蛮烟铜柱隔，几时重纪伏波功。
经石门山
作者：陈绍儒
朝代：明
体裁：七言律诗

韶石鸣弦不记年，南佗遗事夕阳前。楼船直下浈江水，城郭重关越树烟。碧倚寒江沉戟垒，山分凉雨涨贪泉。我家住傍秦寻狭，来此行歌共少连。
经石门山
作者：陈绍儒
朝代：明

韶石鸣弦不记年，南佗遗事夕阳前。楼船直下浈江水，城郭重关越树烟。碧倚寒江沉戟垒，山分凉雨涨贪泉。我家住傍秦寻陕，来此行歌共少连。
谒文献张公祠
作者：陈绍儒
朝代：明

何代关山今相祠，丹青历历表南陲。开元人物多文献，庾塞风云几梦思。疏刺胡雏宗社计，诗题海燕哲臣悲。夔龙寂寞金胎旧，台榭辉辉鹤树枝。
赵太史招游浮邱山和韵尚书
作者：陈绍儒
朝代：明

珥笔司存籍汉宫，祝融春望几归鸿。金莲正待苏知颖，珠树犹攀葛稚翁。日色琪坛仍瑞鹤，江光璿圃带晴虹。凭阑谩道天南北，玄极辉辉紫气葱。珠浦人归亦鉴湖，玄亭犹傍赤城孤。云根共指维兰鹢，井干同看载玉壶。沧海环潮寒吐纳，朱明佳气入虚无。仙灵皎皎多词赋，谁似文园蜀大夫。
赵太史招游浮邱山和韵尚书·其一
作者：陈绍儒
朝代：明

珥笔司存籍汉宫，祝融春望几归鸿。金莲正待苏知颖，珠树犹攀葛稚翁。日色琪坛仍瑞鹤，江光璿圃带晴虹。凭阑谩道天南北，玄极辉辉紫气葱。
赵太史招游浮邱山和韵尚书·其二
作者：陈绍儒
朝代：明

珠浦人归亦鉴湖，玄亭犹傍赤城孤。云根共指维兰鹢，井干同看载玉壶。沧海环潮寒吐纳，朱明佳气入虚无。仙灵皎皎多词赋，谁似文园蜀大夫。
送吴中丞悟斋巡江
作者：陈绍儒
朝代：明

青霄绣斧出郊行，春水楼船压浪平。圣朝王会自江左，才子风流今旧京。城隅黄柳色转度，湖上碧桃花欲明。正好芳辰无那别，劳劳亭畔不胜情。
感兴二首
作者：陈绍先
朝代：明

丰城蚀利剑，蓝田没良玉。出处谅有时，光芒岂终伏。一拂即世用，三献徒自辱。安知莘渭间，养晦恒自足。龙兴云亦从，梦筮若秉烛。经济成大业，谁复继遐躅。荷筱丈人辈，沮溺同其流。洁身匪良图，与世空沉浮。禹稷抱大器，孜孜为时忧。手足俱胼胝，驱驰行靡休。水土既平治，稼穑云亦稠。粒食惠万载，厥功孰与俦。
感兴二首·其一
作者：陈绍先
朝代：明

丰城蚀利剑，蓝田没良玉。出处谅有时，光芒岂终伏。一拂即世用，三献徒自辱。安知莘渭间，养晦恒自足。龙兴云亦从，梦筮若秉烛。经济成大业，谁复继遐躅。
感兴二首·其二
作者：陈绍先
朝代：明

荷筱丈人辈，沮溺同其流。洁身匪良图，与世空沉浮。禹稷抱大器，孜孜为时忧。手足俱胼胝，驱驰行靡休。水土既平治，稼穑云亦稠。粒食惠万载，厥功孰与俦。
挟弹图二首
作者：陈绍先
朝代：明

连镳骢马雕鞍新，银蹄蹀躞扬风尘。一声嘶过沙堤畔，雨香云暖当芳春。乌纱云锦新承赐，侍宴明光醉归去。弯弓挟弹望飞禽，落花满地无寻处。奚官平明出建章，金羁白马多恩光。翻身忽见草中兔，雕弓满彀如鹰扬。四蹄蹴踏烟莎短，垂鞭缓把丝缰绾。归来犹带上林酣，挥袂香风春日暖。
挟弹图二首·其一
作者：陈绍先
朝代：明

连镳骢马雕鞍新，银蹄蹀躞扬风尘。一声嘶过沙堤畔，雨香云暖当芳春。乌纱云锦新承赐，侍宴明光醉归去。弯弓挟弹望飞禽，落花满地无寻处。
挟弹图二首·其二
作者：陈绍先
朝代：明

奚官平明出建章，金羁白马多恩光。翻身忽见草中兔，雕弓满彀如鹰扬。四蹄蹴踏烟莎短，垂鞭缓把丝缰绾。归来犹带上林酣，挥袂香风春日暖。
与梁公实登镇海楼
作者：陈绍文
朝代：明

叠叠危楼面面通，登临醉与美人同。飞甍回度浮云碧，列槛斜翻落照红。蒲剑暗藏仙子宅，塔铃空语梵王宫。飘然欲撚长髯去，笑御鸿蒙万里风。
东飞伯劳歌
作者：陈绍文
朝代：明

寒乌夜啼雉朝飞，洛娥巫妾乍相依。谁家倾城出朱户，摇珰曳带香风度。珠缀琼窗碧雾浓，缃帷绮帐隐芙蓉。女儿年几十六七，艳舞娇歌映春日。花枝欲动彩云飘，空留可怜待谁招。
乙卯李三洲都宪讯予北上之期赋此答之
作者：陈绍文
朝代：明

向来闭閤讨玄思，往事空嬴两鬓丝。老岂敢应西苑召，病惟深愧北山移。三茅道士餐松赋，五柳先生采菊诗。六六洞天何处所，拨云飞舄任吾之。
九日与欧彦桢黎惟敬诸公游蒲涧
作者：陈绍文
朝代：明

披蓁曷知劬，抗策信所诣。疏甸印花明，层皋拥霞丽。远瞻樵径微，近瞩鹿町翳。岂伊仙府临，复此禅驾税。法相垂永钦，毫光烛无际。给林戒鼓渊，净宇慈香细。身将六尘殊，心与七觉契。秋气自萧森，暝色转佳霁。岩端素练悬，松表朱弦递。盈盈洁鹭翔，袅袅玄蝉曳。一讴匪自怡，聊用发灵秘。
内苑十首 其一 万岁山
作者：陈绍文
朝代：明

阳回禁苑雪初消，岂羡蓬壶驾六鳌。堤散相风千柳动，壑悬卿月万松高。紫鳞泳日穿银藻，青鸟传春下碧桃。自是臣邻欢颂地，故应皇泽沛如膏。
内苑十首 其七 乐成殿
作者：陈绍文
朝代：明

禁园南向带畴平，更有瑶宫隔水明。行乐坐看松月转，躬耕行挹稻风轻。岛中锦绣千层蜃，堤外笙簧百啭莺。共说吾王游豫地，岂知农业已垂成。
内苑十首 其三 璚华岛
作者：陈绍文
朝代：明

西苑群峰结翠鬟，六龙常御五云端。彩毫有客题员峤，金钿何人宿广寒。花近圣躬烟色艳，桂临仙掌露华漙。宸游至此多真境，岂事箫声引紫鸾。
内苑十首 其九 兔园
作者：陈绍文
朝代：明

兔园西面筑瑶宫，复道回廊势欲通。珠树万年栖舞鹤，石梁千尺跨飞虹。阴萝转向悬天上，瀑布翻从出地中。谁信九重恩似海，解将游乐与民同。
内苑十首 其二 太液池
作者：陈绍文
朝代：明

芙蓉临沼露凄清，辇道遥看接岸平。千叠晓山排落雁，一泓秋水吸长鲸。烟光倒射功臣阁，蝀势斜拖学士瀛。不是子云才妙绝，摛词争遣紫宸惊。
内苑十首 其五 龙舟浦
作者：陈绍文
朝代：明

极浦山光远近连，汾风遥忆汉皇船。翠华五凤扶行日，锦缆双龙夹渡年。花覆帘栊明落照，柳摇旌旆度轻烟。侍臣尽喜同游衍，应有才堪作济川。
内苑十首 其八 南台
作者：陈绍文
朝代：明

荒村茅屋绕方塘，殿揭昭和隔御墙。睥睨迥连山色秀，辘轳高转水声凉。几翻红雨飞桃杏，千顷黄云布稻粱。莫讶此中风景美，新丰原是帝皇乡。
内苑十首 其六 芭蕉园
作者：陈绍文
朝代：明

悬崖郁树古嵯岈，一入芭蕉路转斜。宸阁翠含燕市柳，御沟红泛汉宫花。洞岩窈窕凝云气，芝草琅玕阅岁华。想得词臣焚草罢，好邀明月醉流霞。
内苑十首 其十 平台
作者：陈绍文
朝代：明

先皇神武扫边埃，朝散常登阅射台。仙佩声随三殿转，御炉香逼九关开。上林羽箭穿鸿落，驰道金锹走马来。欲作猎书献明主，不知谁是汉臣才。
内苑十首 其四 承光殿
作者：陈绍文
朝代：明

玉箔雕栏俯禁池，君王曾此驻云螭。南薰殿迥传钧乐，北斗城高闪羽旗。千仞暂翔灵凤翼，万年长拂古松枝。从来天语多严密，祇许当时扈从知。
内苑十首·万岁山
作者：陈绍文
朝代：明

阳回禁苑雪初消，岂羡蓬壶驾六鳌。堤散相风千柳动，壑悬卿月万松高。紫鳞泳日穿银藻，青鸟传春下碧桃。自是臣邻欢颂地，故应皇泽沛如膏。芙蓉临沼露凄清，辇道遥看接岸平。千叠晓山排落雁，一泓秋水吸长鲸。烟光倒射功臣阁，蝀势斜拖学士瀛。不是子云才妙绝，摛词争遣紫宸惊。西苑群峰结翠鬟，六龙常御五云端。彩毫有客题员峤，金钿何人宿广寒。花近圣躬烟色艳，桂临仙掌露华漙。宸游至此多真境，岂事箫声引紫鸾。玉箔雕栏俯禁池，君王曾此驻云螭。南薰殿迥传钧乐，北斗城高闪羽旗。千仞暂翔灵凤翼，万年长拂古松枝。从来天语多严密，祇许当时扈从知。极浦山光远近连，汾风遥忆汉皇船。翠华五凤扶行日，锦缆双龙夹渡年。花覆帘栊明落照，柳摇旌旆度轻烟。侍臣尽喜同游衍，应有才堪作济川。悬崖郁树古嵯岈，一入芭蕉路转斜。宸阁翠含燕市柳，御沟红泛汉宫花。洞岩窈窕凝云气，芝草琅玕阅岁华。想得词臣焚草罢，好邀明月醉流霞。禁园南向带畴平，更有瑶宫隔水明。行乐坐看松月转，躬耕行挹稻风轻。岛中锦绣千层蜃，堤外笙簧百啭莺。共说吾王游豫地，岂知农业已垂成。荒村茅屋绕方塘，殿揭昭和隔御墙。睥睨迥连山色秀，辘轳高转水声凉。几翻红雨飞桃杏，千顷黄云布稻粱。莫讶此中风景美，新丰原是帝皇乡。兔园西面筑瑶宫，复道回廊势欲通。珠树万年栖舞鹤，石梁千尺跨飞虹。阴萝转向悬天上，瀑布翻从出地中。谁信九重恩似海，解将游乐与民同。先皇神武扫边埃，朝散常登阅射台。仙佩声随三殿转，御炉香逼九关开。上林羽箭穿鸿落，驰道金锹走马来。欲作猎书献明主，不知谁是汉臣才。
初冬过诃林寺净隐禅房
作者：陈绍文
朝代：明

山城冬日映澄江，古佛楼开八面窗。贝叶经翻玄鹿听，昙花钵动光龙降。风传宝窦和金铎，霜落菩提覆石幢。共喜远公能觅句，不妨深夜剔银釭。
南征词奉和泰泉先生
作者：陈绍文
朝代：明

不矫南巡诏，徐看出九霄。五花边将马，七叶禁臣貂。帝子驰金辂，神人造石桥。康衢应有颂，谁为采风谣。
听陈山人弹琴
作者：陈绍文
朝代：明

怜君乘月访，露几拂孤琴。乍觉泉分璧，翻疑鹤在阴。凉飙侵燕幕，暝色变幽林。语及希声处，悠然太古心。
咏钓舟答黄太史休沐
作者：陈绍文
朝代：明

风动轻纶月照蓑，醉翻渔唱答樵歌。晓来独倚孤篷看，湖上奇峰雪后多。
夜泊灵洲
作者：陈绍文
朝代：明

畏途趋落日，孤棹倚灵洲。水月蒹葭夜，山风松桧秋。渔传隔浦调，客引异乡愁。不尽凭高兴，狂歌向北陬。
安南凯歌
作者：陈绍文
朝代：明

戟矛千里战危艘，鲸立蛟豗海若愁。须臾一闪东风炬，顿觉黄麾据上流。占断山川列阵形，龙鳞凤翼应天星。翻嫌战染诸羌血，欲挽银河洗甲兵。
安南凯歌·其一
作者：陈绍文
朝代：明

戟矛千里战危艘，鲸立蛟豗海若愁。须臾一闪东风炬，顿觉黄麾据上流。
安南凯歌·其二
作者：陈绍文
朝代：明

占断山川列阵形，龙鳞凤翼应天星。翻嫌战染诸羌血，欲挽银河洗甲兵。
宛转歌
作者：陈绍文
朝代：明

月斜侵，钩帘鸣玉琴。金杯送曲移兰楫，山情水意何幽深。歌宛转，宛转欢未足。愿为雁与凫，秋浦永同宿。晓将暾，银河澹没痕。金凤翠鬟乍分拆，缕祷香玉谁为温。歌宛转，宛转伤别离。愿为觿与䚢，进退恒相随。
宛转歌·其一
作者：陈绍文
朝代：明

月斜侵，钩帘鸣玉琴。金杯送曲移兰楫，山情水意何幽深。歌宛转，宛转欢未足。愿为雁与凫，秋浦永同宿。
宛转歌·其二
作者：陈绍文
朝代：明

晓将暾，银河澹没痕。金凤翠鬟乍分拆，缕祷香玉谁为温。歌宛转，宛转伤别离。愿为觿与䚢，进退恒相随。
峡中曲
作者：陈绍文
朝代：明

白地狂风倒峡吹，奔涛折木影交驰。飘零一夜孤舟客，不听猿声亦泪垂。枫叶萧萧峡气寒，渔舟多在洑流安。酒醒向月吹芦笛，惊起鸬鹚过别滩。
峡中曲·其一
作者：陈绍文
朝代：明

白地狂风倒峡吹，奔涛折木影交驰。飘零一夜孤舟客，不听猿声亦泪垂。
峡中曲·其二
作者：陈绍文
朝代：明

枫叶萧萧峡气寒，渔舟多在洑流安。酒醒向月吹芦笛，惊起鸬鹚过别滩。
峡山飞来寺
作者：陈绍文
朝代：明

花龛摇峡水，莲宇印霞峰。宝月天香满，灵飙夜梵空。候禅栖树鹤，护法隐池龙。莫读高僧传，真乘不可穷。
拟虞世南直弘文馆贻诸同志
作者：陈绍文
朝代：明

郁郁万年枝，兰台接紫墀。禁城连睥睨，御殿绕罘罳。列署星辰丽，三阶雨露垂。藜从太乙照，石是五丁移。要秩丝纶托，荣名翰墨司。沦书汲冢出，绝简羽陵披。签轴方盈阁，缃绨更累辎。芸薰深落蠹，铅椠细分疑。史法宗班马，经情绎孔姬。璇题霞薄采，金掌露华兹。初旭笼鸡树，微飔捲凤池。仙瀛叨并陟，艺苑喜同驰。玉笋神趋早，金莲夜赐迟。承麻宣帝泽，侍幄启宸思。已近圭璋挹，终知玄素睽。击蒙如有赖，庶仰罄吾私。
春日游太泉得流字
作者：陈绍文
朝代：明

早春风日弄轻柔，野服从师作胜游。到郭龙冈松十里，入河虹涧水双流。洞封玉检烟霞古，台隐金书日月幽。尧韭禹粮俱可掇，结茅期遂此生谋。
晚次洸口逢梁济甫
作者：陈绍文
朝代：明

孤戍依岩隐，停桡日暮时。沙窥双鹭立，涧饮百猿垂。野市蛮歌合，津梁旅贩驰。偶逢故山使，樽酒慰相思。
梁公实黎惟敬过心远亭探梅得风字
作者：陈绍文
朝代：明

西墅寻梅路几重，朅来诗兴满幽丛。水边斜挂窥尊月，帘外轻飘断角风。雪羽仙人游玉苑，冰肌神女步珠宫。分明一片春消息，祇在孤烟峭石中。
泛金川忆吴而待
作者：陈绍文
朝代：明

挂席紫枫前，寒江清可怜。归樵遗野烧，贩客逐墟烟。山笋迎霜出，沙凫背日眠。美人棹歌远，谁与续残篇。
游小金山
作者：陈绍文
朝代：明

舍舟投净域，振锡礼空林。日月龙宫古，烟霞鹿苑深。慧禽传谷韵，觉路转花阴。何事苏公宇，巍然控紫岑。
游罗浮阻风宿大唐田家
作者：陈绍文
朝代：明

罗浮渺何处，风雨暮萧萧。暂阻仙人约，来亲田父邀。山云低度屋，江水曲通桥。梦觉朱明路，双凫兴欲飘。舍舟投草屋，质朴有唐风。禾黍寒原外，牛羊深巷中。提壶孤市远，更烛几宵同。明逐黄龙去，仙源不可穷。
游罗浮阻风宿大唐田家·其一
作者：陈绍文
朝代：明

罗浮渺何处，风雨暮萧萧。暂阻仙人约，来亲田父邀。山云低度屋，江水曲通桥。梦觉朱明路，双凫兴欲飘。
游罗浮阻风宿大唐田家·其二
作者：陈绍文
朝代：明

舍舟投草屋，质朴有唐风。禾黍寒原外，牛羊深巷中。提壶孤市远，更烛几宵同。明逐黄龙去，仙源不可穷。
游黎惟和北园
作者：陈绍文
朝代：明

地迥扬雄宅，烟深向秀园。泉光分洞口，山翠湿篱根。选树安棋局，临花设酒樽。莫愁归路晚，明月映柴门。
甲寅守岁
作者：陈绍文
朝代：明

斜雨暮霏霏，孤城西月微。花应先暖动，燕似逼冬归。北土多戎马，南山空蕨薇。草玄犹未就，垂老掩双扉。
留都杂咏用黎惟敬韵
作者：陈绍文
朝代：明

山川连北固，曲抱雨花台。紫气成龙去，瑶音引凤来。调元三相手，禦侮总戎才。陋彼周王骏，徒兴黄竹哀。揽结东南胜，烟花缥缈间。重城萦八水，大内拥三山。学士图书富，材官阵略閒。千秋台上月，犹照凤舆还。南服开佳丽，皇灵靖八蛮。梵轮藏舍利，芝观长琅玕。海岳黄中迥，风霜白下寒。祥光连北极，长得倚楼看。留都建天府，控引万方遥。日月通黄道，星辰丽绛霄。禁闱三岛隔，御扆五云飘。一恊尧年瑞，欢声动市朝。
留都杂咏用黎惟敬韵·其一
作者：陈绍文
朝代：明

山川连北固，曲抱雨花台。紫气成龙去，瑶音引凤来。调元三相手，禦侮总戎才。陋彼周王骏，徒兴黄竹哀。
留都杂咏用黎惟敬韵·其三
作者：陈绍文
朝代：明

南服开佳丽，皇灵靖八蛮。梵轮藏舍利，芝观长琅玕。海岳黄中迥，风霜白下寒。祥光连北极，长得倚楼看。
留都杂咏用黎惟敬韵·其二
作者：陈绍文
朝代：明

揽结东南胜，烟花缥缈间。重城萦八水，大内拥三山。学士图书富，材官阵略閒。千秋台上月，犹照凤舆还。
留都杂咏用黎惟敬韵·其四
作者：陈绍文
朝代：明

留都建天府，控引万方遥。日月通黄道，星辰丽绛霄。禁闱三岛隔，御扆五云飘。一恊尧年瑞，欢声动市朝。
登鸡鸣寺
作者：陈绍文
朝代：明

陈王追猎候，山寺表鸡鸣。步辇昙花合，行宫忍草平。塔凝钟阜气，楼控海门声。为讯林中偈，弥敦出世情。
秋日与梁公实过黎氏山房次韵
作者：陈绍文
朝代：明

梧桐覆金井，一叶下西风。不忍听鸿雁，秋声万壑中。久不陟岩扃，秋光宛如昨。白云满地流，忽听松子落。
秋日与梁公实过黎氏山房次韵·其一
作者：陈绍文
朝代：明

梧桐覆金井，一叶下西风。不忍听鸿雁，秋声万壑中。
秋日与梁公实过黎氏山房次韵·其二
作者：陈绍文
朝代：明

久不陟岩扃，秋光宛如昨。白云满地流，忽听松子落。
秋日宿玉岩寺
作者：陈绍文
朝代：明

千岩攒古刹，一径入松微。磬杂猿声啸，云先鹤暮归。翻经花荫席，入定瀑侵衣。回首风尘外，谁能顿息机。
秋日度彭蠡湖
作者：陈绍文
朝代：明

归客快登舻，乘风度蠡湖。断虹垂晚岛，数雁下秋菰。苇匝鱼梁暗，峰悬水庙孤。松门频入望，惆怅谢公徂。
荆轲
作者：陈绍文
朝代：明
体裁：古风

六国互合从，强秦屹虎视。南襟泾渭流，北控甘谷峙。蕞尔一燕壤，曷厌贪饕志。田光构奇谋，幸鼓荆卿气。殒身明勿疑，直走咸阳市。左授于期函，右献督亢志。断袖环柱馀，秦鼎一丝系。吁嗟高渐离，尚置筑中器。为术良已疏，秉节终弗易。壮士贵丧元，成偾非所计。逆命帝函歼，于昭秦二世。千秋易水歌，慷慨满天地。
荆轲
作者：陈绍文
朝代：明

六国互合从，强秦屹虎视。南襟泾渭流，北控甘谷峙。蕞尔一燕壤，曷厌贪饕志。田光构奇谋，幸鼓荆卿气。殒身明勿疑，直走咸阳市。左授于期函，右献督亢志。断袖环柱馀，秦鼎一丝繫。吁嗟高渐离，尚置筑中器。为术良已疏，秉节终弗易。壮士贵丧元，成偾非所计。逆命帝函歼，于昭秦二世。千秋易水歌，慷慨满天地。
赏菊送陈肖溪北行
作者：陈绍文
朝代：明

解舞腰肢列万行，风前摇曳紫罗裳。何当解赠朝天去，散作君王满殿香。
赠栖霞山人歌
作者：陈绍文
朝代：明

君不见黄河急绕昆仑逝，蓦地空腾赤水气。白日欲出蒸成霞，万里山川尽明霁。又不见圆峤乃在渤澥中，鲸鲵喷激凌苍穹。春晴转变霞细丽，片片照耀金银宫。中有仙人识天趣，一生好入飞霞住。卧处光从蕙帐含，饮时滟向莲觞注。成绮能吟谢客诗，舒丹解作公孙赋。合散终然无定踪，世人安得知其故。无乃天孙发巧思，织成五色光陆离。越江愁杀浣纱女，蜀峡惊回濯锦姬。紫殿珠帏穿彩凤，华楼藻井蟠青螭。始觉化机妙如此，顷刻万象何参差。仙人本自非凡质，岁久餐霞成痼疾。胸中万丈吐虹蜺，倚马文章皆俊逸。金帔缥缈乘风轻，朝游碧落暮赤城。回首滚滚黄尘客，何以超然出世情。
辛亥除夕感怀
作者：陈绍文
朝代：明

江城催节雨，入暮转霏微。春逼梅先放，寒欺燕未飞。谁能同禹惜，吾始觉蘧非。明发成何计，青山斸故薇。
送不二禅师归五台山
作者：陈绍文
朝代：明

五台连朔漠，师住最高峰。塞角先寒磬，龛灯彻晓烽。胡儿瞻法座，武士谒金容。及夏开禅室，凉飙起壑松。
送客泛珠江宿凭虚阁听潮分得洲字
作者：陈绍文
朝代：明

江亭青簟月华流，永夜潮生水国秋。万马急追风碛战，六鳌初戴雪山游。归渔暂失残荷浦，落雁应迷乱荻洲。料得此时天际客，不胜离思满扁舟。
送洛南舍弟按襄郧
作者：陈绍文
朝代：明

奏罢离弦酒半醒，雁群分影拂苍冥。山开二华迎衡岳，水带三湘入洞庭。扪藓暮伤羊祜碣，纫兰秋拟屈原经。清时勋业归仙吏，莫负名峰绕郭青。
铜雀妓
作者：陈绍文
朝代：明

高筑邺城台，遥望西陵木。霸业已成尘，欢娱犹未足。穗帐罥秋霜，美人闭金屋。舞筵映月偏，歌梁倚风续。翠华杳不来，仙容枉如玉。岂不惜罗襦，半接垂珠哭。妾身本是轻，无乃君恩促。逝水何时回，惆怅漳河曲。
铜雀妓
作者：陈绍文
朝代：明
体裁：古风

高筑邺城台，遥望西陵木。霸业已成尘，欢娱犹未足。繐帐罥秋霜，美人闭金屋。舞筵映月偏，歌梁倚风续。翠华杳不来，仙容枉如玉。岂不惜罗襦，半接垂珠哭。妾身本是轻，无乃君恩促。逝水何时回，惆怅漳河曲。
长安道
作者：陈绍文
朝代：明

遥瞻帝宅崤函里，上应乾枢下坤纪。险设秦关百二重，纡蟠汉甸三千里。金殿玲珑日下开，玉楼缥缈空中起。武将纷垂列土缨，文臣习曳朝天履。三月烟花满帝城，王孙公子重横行。紫骝飞电过槐市，朱毂扬尘度柳营。吴钩乍拂光含鸊，隋弹初抨巧落莺。骄奢喜结萧朱绶，豪侠争驰孟解衡。五侯苑囿红尘绝，叠嶂回塘互明灭。花榭斜开碧玉栏，柳亭细转黄金埒。投辖重淹紫绂游，挥金讵惜华筵设。翠釜交腾海错馨，雕盘杂进山珍洁。落日谁能一挽戈，更看璧月悬东阿。烛霞掩映摇珠户，香雾空濛隐绛罗。吴姬羽节回鸾舞，赵女鹍弦学凤歌。势移山岳犹嫌小，利截江河未觉多。浮荣过眼如云散，壮士悲歌徒慨叹。涸水焉容纵壑鳞，空霄竟戢凌风翰。梁殿秦宫花里摧，石崇越魄楼边断。万事不如归去来，南山白石终难烂。
闻笛同梁公实赋
作者：陈绍文
朝代：明

空山孤馆夜悠悠，月底风飘笛韵流。杨柳折来隋苑暮，梅花落处敬亭秋。霜欺玉勒征夫泣，云遏朱楼别妇愁。醉倚青萍听不尽，数声边雁度寒洲。
隋帝故宫
作者：陈绍文
朝代：明
体裁：五言律诗

隋皇行乐处，空有断碑留。梦破琼花月，歌残玉树秋。沟杨春马系，苑草夕萤游。淮水滔滔去，安知失国愁。
隋帝故宫
作者：陈绍文
朝代：明

隋皇行乐处，空有断碑留。梦破琼花月，歌残玉树秋。沟杨春马繫，苑草夕萤游。淮水滔滔去，安知失国愁。
黎惟敬北馆分韵
作者：陈绍文
朝代：明

曲洞不设扉，烟霞几度锁。白日万籁沉，空林坠残果。野老放歌行，翛然驯一鹤。欲识山中时，但看花间落。
黎惟敬北馆分韵·其一
作者：陈绍文
朝代：明

曲洞不设扉，烟霞几度锁。白日万籁沉，空林坠残果。
黎惟敬北馆分韵·其二
作者：陈绍文
朝代：明

野老放歌行，翛然驯一鹤。欲识山中时，但看花间落。
和吴景长秋兴韵
作者：陈绎
朝代：明

潇潇风雨洗秋旻，顿觉乾坤万象新。画栋云飞嗟帝子，铜盘露冷泣仙人。凤凰览德翔千仞，燕子辞巢别故邻。欲颂河清献明主，天颜一笑物皆春。
桃根接梅
作者：陈绎
朝代：明

未见东风著小桃，先看蓓蕾绽红椒。种从王母来时度，魂向罗浮梦里招。妙夺天香回造化，巧将雪色补娇娆。一声铁笛春归也，回首秦源道路遥。
题竹
作者：陈绎
朝代：明

丛篁不盈尺，叶叶生秋风。凤凰何时来，食实巢其中。
上大云寺
作者：陈经
朝代：明
体裁：五言律诗

披径寻祗苑，盘空蹑白云。山门通上界，石室蔼清氛。夜钵看龙蜕，秋岩识鹿群。还闻飘桂粟，花雨共纷纷。
九日菊未开
作者：陈经
朝代：明
体裁：七言律诗

篱落亭亭菊未黄，秋清此日负重阳。岁寒冰雪甘真隐，晚节风尘耻艳妆。青女几回含玉露，花神何意惜琼芳。临风欲嗅馨香立，徙倚阑干索酒尝。
乳燕
作者：陈经
朝代：明
体裁：七言律诗

晓日晴晖蔼画堂，旧巢燕子出雕梁。窥人似欲留新语，矫翼那能恋故乡。云翥岂无鸿鹄志，泥衔应带碧芹香。主恩未尽开帘意，去住迟回不忍忘。
云门山·其一
作者：陈经
朝代：明
体裁：七言律诗

灵窟巉岩驾紫烟，翠微开凿自何年。青连齐鲁天门迥，势接虚危石镜悬。山阔雨晴龙变化，霞明春晚鹤蹁跹。结根泰岳钟神秀，奇绝还应此地偏。
催海棠未开
作者：陈经
朝代：明
体裁：七言律诗

东风小圃海棠新，蓓蕾相看色渐匀。半吐似迎三月雨，欲开犹惜一分春。轻寒薄雾休相妒，舞蝶游蜂未可亲。谁谓含愁独不笑，几回移酒问花神。
冬笋
作者：陈经
朝代：明
体裁：七言绝句

犊角崭崭入馔珍，严冬颇讶发生新。龙孙地底通幽蛰，隔岁先偷碧海春。
出山亭
作者：陈经
朝代：明
体裁：七言律诗

山畔孤亭对郭开，林疏秋静碧崔嵬。凭轩翠壁云舒卷，倚杖青天鹤往回。咫尺西南连泰岱，逶迤东北是蓬莱。即看青鸟盘盘下，便有仙人玉舄来。
初夏登郡城楼望宿麦开花
作者：陈经
朝代：明
体裁：七言律诗

雨霁风暄正麦秋，层城引望更登楼。含金遍野黄初见，舞浪排空翠欲流。万顷膏腴回斥卤，两岐歌诵满瓯篓。年丰道泰原相属，暇日重销赋客忧。
半山亭
作者：陈经
朝代：明
体裁：七言律诗

海畔孤亭倚翠微，丹崖苍壁四重围。蛟龙斗雨时窥榻，虎豹从风夜守扉。半老树悬岩户出，无心云绕石阑飞。空山阒寂谁来去，独有幽人解息机。
听雪
作者：陈经
朝代：明
体裁：古风

朔风夜度流沙黑，海冻云凝天地塞。玄冥申令幻冰花，滕六回车周八极。碎穷屑玉一何轻，填谷堙山杳莫测。苍龙泣天竹乱折，老鹤叫空松半踣。寒声骚屑屋隙入，冰威烈栗重帷逼。披裘推窗开冻眼，模糊似入不夜国。金轮晓腾三尺高，倏忽送出江山色。阴阳惨舒未可穷，坐对南荣长太息。
夜坐
作者：陈经
朝代：明
体裁：五言律诗

金壶倾漏缓，乌几倦更长。数息疑禅定，斋心学坐忘。裘温貂续短，炉冷鸭添香。问夜移衾枕，山城月转廊。
天津观潮
作者：陈经
朝代：明
体裁：古风

天津一巨壑，渤澥通沧溟。北跨青丘小，东接丹穴平。尾闾泄不虚，万川归不盈。四极杳无际，滉瀁浮太清。天吴无恬波，朝夕扬泙渹。潮来雪山立，潮回奔雷轰。乘桴尼父嗟，望洋庄叟情。一顾壮心魄，瞬息悲吾生。愿言羿弓射，安流无怒惊。甘渊浴白日，扶木撑青冥。遹观干戈辑，无复东南倾。
孟尝君淘米涧
作者：陈经
朝代：明
体裁：古风

广固城西隅，遥见孟尝居。云有淘米涧，养士三千馀。周东世板荡，旧都成丘墟。所养刀剑客，强半杂屠沽。凤凰饱琅玕，鸡豚甘蝍蛆。天马厌龙刍，刍栈非所图。西伯善养老，鹰扬奋海区。醴酒楚不设，穆生归田庐。圣贤贵大节，君子不虚拘。所以田公子，徒钓养士誉。徘徊古涧间，日暮空踟蹰。
宿磬山寺
作者：陈经
朝代：明

山色澹空翠，飒然生晚凉。花林隐精舍，藓壁下残阳。夜静疏钟发，泉流曲涧长。鬓丝禅榻旁，无隐木樨香。
山行过僧庵不入
作者：陈经
朝代：明
体裁：五言律诗

萝径盘青霭，松门隐碧岑。野云看不极，禅榻倦重寻。树断浮幢影，岩虚落磬音。何须支遁话，已觉净尘心。
幽居初夏雨霁
作者：陈经
朝代：明
体裁：七言律诗

夏木阴森荫草堂，山原霁色净群芳。脩篁箨解千寻碧，红叶翻阶百和香。锦席玉杯催短咏，薰风长日送微凉。习池兴味虚堪拟，一醉真成河朔狂。
早春小圃桃花欲开
作者：陈经
朝代：明
体裁：五言律诗

青帝无私泽，园桃花欲然。蓁蓁新绿嫩，的的小红鲜。色映宜歌扇，香浮近酒船。会须看结实，方朔与同怜。
早起·其一
作者：陈经
朝代：明
体裁：五言律诗

为惜韶光好，寻芳欲及晨。镜中犹未老，尘外且閒身。晞发扶桑日，披襟沧海春。熙熙观物候，拂曙五云新。
早起·其二
作者：陈经
朝代：明
体裁：五言律诗

春睡何曾著，荒园幽事知。断云饶种竹，垒石曲通池。招客尝新酒，科头改旧诗。适时惟老圃，自笑学樊迟。
春寒
作者：陈经
朝代：明
体裁：五言律诗

东皇初布泽，北海尚多寒。冻水才分谷，光风未转澜。榆添新改火，貂恋旧弹冠。会见芳菲意，融融独倚阑。
春日过城南野老村舍
作者：陈经
朝代：明
体裁：五言律诗

花坞春深好，城南原上村。入云茅结屋，近水竹当门。野犬来迎客，山樱笑映尊。坐长幽兴惬，归路欲黄昏。
春雨
作者：陈经
朝代：明
体裁：五言律诗

南亩迟灵雨，东风酿夕阴。青痕萦冷砌，苍霭幕空林。霢霂同春浅，飘飏入夜深。籍田先润泽，应慰圣人心。
晓钟
作者：陈经
朝代：明
体裁：五言律诗

霞起重城曙，钟传古寺风。唤回清夜梦，杳入白云丛。一卧淹沧海，三年别汉宫。觉来动深省，山月照窗空。
晚凉洗马
作者：陈经
朝代：明
体裁：五言律诗

夕苑飘凉吹，金堤浴紫骝。追风聊息足，汗血尚存韝。喜与龙为友，羞将玉络头。汉家重天马，应向渥洼求。
晚坐
作者：陈经
朝代：明
体裁：七言律诗

露坐庭空纳晚凉，青山落日树苍苍。东楼角起孤城近，北斗星回子夜长。心事百年惟捧檄，功名白首尚含香。居閒未是嗟迟暮，短景频催暗自伤。
晚渡西溪
作者：陈经
朝代：明

曙色前山外，微茫一叶舟。清霜残月晓，独树生原秋。浦口来鱼榜，沙头过水鸥。女墙才数尺，隐隐隔芦洲。
暑雨微凉会中诸友见过·其一
作者：陈经
朝代：明
体裁：七言律诗

积雨新凉起绿苔，一尊长昼草堂开。德星早卜贤人聚，穷巷欢迎长者来。浊酒惭无千日醉，好诗真有片云催。群公风雅仍多暇，薄暮淹留未拟回。
暑雨微凉会中诸友见过·其二
作者：陈经
朝代：明
体裁：七言律诗

九夏愁拌旧酒杯，一尊特为故人开。喧声忽送长雷绕，爽气新从细雨来。下榻尽延徐孺客，赋诗深愧孔璋才。更怜风雅论文饮，莫谩流连避暑猜。
杜古狂伊尹耕莘图·其一
作者：陈经
朝代：明
体裁：古风

阿衡谁物色，伛偻耕有莘。天命一代佐，龙德宁久沦。朝为南亩叟，暮作元勋臣。昔当秉耒时，岂殊山野民。一朝应聘出，四海咸更新。乾坤一开辟，率土绝荆榛。君民为尧舜，风俗还朴淳。茫茫宇宙间，躬耕岂乏人。雷云空瑰奇，胼胝徒苦辛。不然千万祀，胡为写其真。
杜古狂伊尹耕莘图·其二
作者：陈经
朝代：明
体裁：古风

时盛岩穴空，俊乂集京国。国门有散人，长怀咸一德。不尽伐商图，独貌莘野迹。耒耜古制殊，帻服今未识。优游独乐容，左右坟典策。畎亩有馀资，桀汤孰休戚。商廷亟聘徵，吾道岂终寂。沧海有灵隐，雷起播膏泽。寄言今荐贤，慎勿按图索。
椿桂堂
作者：陈经
朝代：明
体裁：七言律诗

海上仙家云树长，满庭椿桂郁青苍。灵根近接瀛洲境，金粟常流月窟香。蟠木丛丛应并寿，若华灼灼与同光。时人未识冯唐宅，却拟燕山窦十郎。
残菊
作者：陈经
朝代：明
体裁：古风

离离黄金花，珊珊碧玉兰。秋风花正开，秋霜花始残。馀香竟不灭，落英亦可餐。服以延修龄，佩以比幽兰。至性含纯和，严凝何足叹。愿言崇爱护，从今保岁寒。
洋溪逢渔父
作者：陈经
朝代：明
体裁：五言律诗

溪上逢渔父，幽谈坐夕阳。潭云过水白，岸柳覆桥黄。鸥鸟机初息，沧浪兴转长。欲穷垂钓意，鼓枻入苍茫。
海燕
作者：陈经
朝代：明
体裁：五言律诗

适至从何处，来巢白玉堂。芹香眠翠羽，花暖伴莺簧。入幕甘栖托，冲霄任颉颃。有时秋气逼，亦复返江乡。
登广固旧城怀古
作者：陈经
朝代：明
体裁：五言排律

下马寻孤垒，登高俯旧城。龙冈盘地险，雉堞与云平。东望沧溟会，西瞻泰岳迎。四山屏乱立，一涧带相萦。十二侔秦郡，膏腴儗汉京。封疆仍晋服，巡狩尚尧名。蔚蔚林皋接，油油禾黍成。断崖苍藓合，绝壁紫烟横。野鹿惊人过，村鸡出树鸣。川陵互变易，冠盖几枯荣。阛阓夷丘陇，人家伴牧耕。霸图何寂寞，凄恻不胜情。
秋夜观天汉
作者：陈经
朝代：明
体裁：七言律诗

清秋独夜露沾衣，耿耿银河彻地辉。斜度层城寒不湿，静临丹阙晓还微。玉陂色借姮娥魄，素锦文成织女机。自有乘槎问津者，何须竟夜仰云扉。
秋怀·其一
作者：陈经
朝代：明
体裁：七言绝句

金井梧桐高入云，数声秋叶堕纷纷。独怜长信宫中道，帘外黄昏不忍闻。
秋怀·其三
作者：陈经
朝代：明
体裁：七言绝句

云卧巢栖沧海隈，扶桑朝日望蓬莱。楼台蜃气烟霄外，双阙疑瞻五凤回。
秋怀·其二
作者：陈经
朝代：明
体裁：七言绝句

深院空阶秋气清，惊心物候眼边明。轻烟漠漠鸟双去，零露潇潇鹤一鸣。
秋怀·其四
作者：陈经
朝代：明
体裁：七言绝句

海燕窥人巧自谋，栖身高入五云楼。争知社日辞巢去，故垒萧萧风雨秋。
秋日有怀蓝北泉
作者：陈经
朝代：明
体裁：五言律诗

仙境悬东海，高人忆北泉。地邻蓬岛日，宅近蜃楼烟。秋水蒹葭远，霜空鸿雁偏。乘槎会何日，藉草一谈玄。
观稼
作者：陈经
朝代：明
体裁：五言律诗

野望天无际，油油禾黍成。青黄秋雨后，陇亩暮云平。社鼓村村乐，云舂处处声。田家新酒熟，扶醉道相迎。
观耆英绘图
作者：陈经
朝代：明
体裁：七言律诗

今昔耆英传盛会，丹青肖貌写良工。庞眉皓首烟霞共，花下尊前杖屦同。身世太平思往事，衣冠晚节有遗风。于今林薮堪招隐，岂少青山似洛中。
谢故人惠葵扇
作者：陈经
朝代：明
体裁：五言律诗

故人遗我扇，纨素岂堪云。价重千筠制，身轻一叶分。倾阳存旧质，却暑策高勋。未忍捐箪笥，时时忆见君。
适意·其一
作者：陈经
朝代：明
体裁：古风

徒歌逍遥曲，散步旧田庐。仕宦如倦旅，风波浩归欤。农夫乐岁稔，园人滋新蔬。花竹满幽径，鸡鸭啄前除。山茗及春采，黍酒连瓮储。三川聚巨贾，京市鸣笙竽。南有下滩船，北有下坂舆。鹏鸢在霄汉，鹑雀止抢榆。邻有炙背叟，卑论乃起予。委怀兹咫尺，宿愿讵无馀。
适意·其三
作者：陈经
朝代：明
体裁：古风

高陵变深谷，桑田生白波。千年河一清，百岁能几何。颓颜不再赪，鬒发忽以皤。人生贵适意，富贵安足多。诗酒聊自娱，亲友日相过。我歌声金石，我舞形婆娑。至乐在性情，非必绮与罗。长安多豪侠，甲第郁嵯峨。南邻吹笙竽，北里鸣弦歌。卜夜以继昼，流连若悬河。犹云日不足，春风颜未酡。嗟嗟乾没辈，迟暮空蹉跎。
适意·其二
作者：陈经
朝代：明
体裁：古风

人生贵适意，所乐在閒居。春雨但种药，秋江时钓鱼。同社南山老，明窗读道书。万钟不足慕，一饱愿无馀。门有鸟雀罗，巷无卿相车。白茅覆破屋，黄叶摘新蔬。陶潜醉兀兀，庄周梦蘧蘧。曾识无何有，翛然返太初。
醉樵歌
作者：陈经
朝代：明
体裁：古风

有美人兮山之曲，衣食无营采薪足。得钱沽酒醉且归，还向山中伐山木。许许一声天地空，青山无人白云宿。
重脩富公遗爱亭·其一
作者：陈经
朝代：明
体裁：五言律诗

古庙千年圮，灵台不日成。云浮新栋宇，苔洗旧碑铭。惠泽存先哲，仪型愧后生。可怜仰止地，徒有漫游情。
重脩富公遗爱亭·其二
作者：陈经
朝代：明
体裁：五言律诗

丞相祠堂旧，今朝胜槩增。冠裳秋水集，罗绮暮云层。清酝薰兰泻，芳肴杂桂蒸。何人怀古意，恻怆意难胜。
闻柝
作者：陈经
朝代：明
体裁：五言律诗

霜风吹夜柝，明月戍楼初。阁迥连云响，山寒应谷虚。严更疑汉署，禁直误周庐。沧海孤城夕，遥天忆帝居。
霜叶
作者：陈经
朝代：明
体裁：七言律诗

白雁南飞秋信来，清霜昨夜到齐台。满林红叶水相映，一带青山花又开。石径横斜聊倚杖，锦云缥缈且衔杯。飘零处处荣华尽，为认寒枝待落梅。
霜后鸡冠花
作者：陈经
朝代：明
体裁：七言律诗

玉露零零百卉残，芳丛馥馥透疏栏。绛英的皪擎霜重，绿叶翩翻报晓寒。不数汝阳朱槿帽，堪同门下鵔鸃冠。也知五德标名久，得近黄花晚节看。
鹤骨笛
作者：陈经
朝代：明
体裁：七言律诗

胎禽羽化几千年，蜕骨犹堪律吕传。幽梦似悲长胫断，瘦形仍比绿筠坚。香飘玄圃梅花冷，春入青田杨柳偏。莫是曲中向人语，五云谁识令威仙。
鹦鹉
作者：陈经
朝代：明
体裁：七言律诗

万里何年西入秦，翛翛毛羽尚鲜新。祗缘慧巧偏怜汝，始信荣华解误身。绦旋梦回朱户夜，乡园心绕玉关春。何当解脱雕笼去，霄汉孤飞莫近人。
游圭峰次覆白沙韵呈刘可大年兄
作者：陈经纶
朝代：明

玉台不减雨花台，惹得游人数往来。绿幄浓阴松与竹，浮云山势暗仍开。疏钟几杵僧初饭，啼鸟一声月在梅。此景此情谁悟得，豪吟偏喜数人陪。岸帻高楼谁与陪，数竿修竹数枝梅。野花啼鸟无春夏，雨迹云踪有卷开。漫把石斋诗屡诵，载思别驾马曾来。悠悠俯仰乾隆阔，一笑清风满玉台。
游圭峰次覆白沙韵呈刘可大年兄·其一
作者：陈经纶
朝代：明

玉台不减雨花台，惹得游人数往来。绿幄浓阴松与竹，浮云山势暗仍开。疏钟几杵僧初饭，啼鸟一声月在梅。此景此情谁悟得，豪吟偏喜数人陪。
游圭峰次覆白沙韵呈刘可大年兄·其二
作者：陈经纶
朝代：明

岸帻高楼谁与陪，数竿修竹数枝梅。野花啼鸟无春夏，雨迹云踪有卷开。漫把石斋诗屡诵，载思别驾马曾来。悠悠俯仰乾隆阔，一笑清风满玉台。
出固镇怀仲弟
作者：陈经翰
朝代：明

忆弟看云望眼赊，频年为客滞天涯。梦悬池草三春色，心折秋风八月槎。金尽燕台悲郭隗，剑分延水失张华。只今尘满关西路，羞向江南再问家。
登岱·其一
作者：陈经邦
朝代：明
体裁：七言律诗

寰中岳镇此尤尊，今古岩岩鲁望存。半岭晴阴分气色，双峰日月互朝昏。瑶池自昔来王母，金阙何年下帝孙。闻道探龄曾有筴，愿将万祀授黄轩。
登岱·其三
作者：陈经邦
朝代：明
体裁：七言律诗

杖策高登叩帝关，振衣长啸隘人寰。眼摇泱漭三千界，身在昆崙第一山。桑海几人经变换，蓬壶诸圣自飞还。朱颜白发须臾事，回首浮名好是閒。
登岱·其二
作者：陈经邦
朝代：明
体裁：七言律诗

缥渺天门冠万峰，攀跻弥觉翠微重。山悬碧落无孤鸟，壑抱寒涛有五松。春月久虚虞代狩，画云犹起汉时封。神房阿阁深何处，欲向安期一问踪。
集饮东林梁先生书舍题赠
作者：陈绚
朝代：明

数亩新庄傍水湄，主人归隐爱渔丝。江枫半系盟鸥艇，堤柳低临浴鹤池。风度莺声声乍转，月筛花影影相移。繁华今古称梁苑，且对明河醉玉卮。
乌夜啼
作者：陈继
朝代：明
体裁：乐府曲辞

宫井乌啼宫树碧，月色生寒露华白。哑哑不断深夜閒，明朝车马天际还。绿窗美人欢不寐，未晓凝妆贴珠翠。
偶成
作者：陈继
朝代：明

野性耽迂百念轻，幽栖随处得怡情。山依南郭家林好，水入西庄客舍清。暖日野花常护鹿，春风汀柳不辞莺。年来梦里添游乐，也逐渔樵结伴行。
偶成三首
作者：陈继
朝代：明

紫陌轮蹄蹴暖尘，野猿啼处尽游人。相逢共道看花去，径草谁怜也得春。岚翠霏霏湿涧萝，青山应喜我来过。莫教杜宇催春去，花落东风已自多。蘋浦凉风袅鬓丝，钓鱼兼得赋新诗。舟移不向江桥泊，意在西岩日莫时。
偶成三首·其一
作者：陈继
朝代：明

紫陌轮蹄蹴暖尘，野猿啼处尽游人。相逢共道看花去，径草谁怜也得春。
偶成三首·其三
作者：陈继
朝代：明

蘋浦凉风袅鬓丝，钓鱼兼得赋新诗。舟移不向江桥泊，意在西岩日莫时。
偶成三首·其二
作者：陈继
朝代：明

岚翠霏霏湿涧萝，青山应喜我来过。莫教杜宇催春去，花落东风已自多。
呈内阁诸老
作者：陈继
朝代：明

白发催年老病身，可堪金屋备词臣。东风是处花开落，谁识羲和酿得春。
春江渔父
作者：陈继
朝代：明

鬓丝如雪映沙鸥，烟渚风汀醉泊舟。好谢岸傍花共柳，莫将春色忌清秋。
渔父辞
作者：陈继
朝代：明

江柳阴，江水深，钓船不到江之心。江心风高浪相激，纵使鱼多不易得。钓丝只在江边垂，得鱼无鱼心自怡。有时投竿把书读，残阳渐红江转绿。有时沽酒醉风前，沙鸥忘机相对眠。人生富贵那足羡，好似春鸿与秋燕。江柳阴，江水深，钓船不到江之心。
秋夜雨中怀孟端
作者：陈继
朝代：明
体裁：五言律诗

愁云接地阴，城漏更沈沈。寒雨惊秋尽，残灯入夜深。凄凉千里客，惆怅百年心。谁料分携后，防边直到今。
秋晚过西庵
作者：陈继
朝代：明

游吟何处最宜频，谷木溪西第一邻。竹径清风啼黠鸟，柴门落日对闲人。穿云渐觉香裘重，照水惟怜白发新。常得杖藜随去住，不须琴酌在芳春。
赋得山路送友人
作者：陈继
朝代：明

杳杳盘云似不通，雨苔分绿断行踪。只应送客联游骑，踏破残花几处红。
赋得江天暮雪送友人之官
作者：陈继
朝代：明

漠漠江天黯黯云，晚风吹雪正纷纷。笼寒已禁猿争语，傍夕空教雁失群。影带楚兰看不见，声连湘竹听还闻。太平未必堪成瑞，一向谁怜好似君。
过玄妙观
作者：陈继
朝代：明

影摇红烛散庭辉，小殿香清午漏迟。啼鸟数声风习习，碧桐阴下立多时。
远归图
作者：陈继
朝代：明

杜宇一声春尽，杨花千里人归。半卷东风罗幕，任教双燕飞飞。
题挟弹图
作者：陈继
朝代：明

白马雕鞍艳绮罗，东城南陌遍经过。金丸且莫轻抛掷，绿树春深乳雀多。
题月下裁衣图
作者：陈继
朝代：明

香帏风卷月团团，睡起裁衣思万端。秋叶未红金剪冷，玉门关外不胜寒。
题画
作者：陈继
朝代：明

鸟散江村社鼓，花摇酒市风帘。曾记踏青归去，香罗着雨廉纤。
怀山中
作者：陈继之
朝代：明
体裁：古风

忆昔探灵奇，所性喜游眺。时登近湖山，远瞩论海峤。石泉泻云窦，松风发天窍。白鸟空际回，玄猿静中啸。渔樵偶相逢，因之共谈笑。竭来谒金门，尚怀山水妙。寄谢沧浪人，拂衣可同调。
一斛珠·葛实甫见访
作者：陈继儒
朝代：明
体裁：词

笋儿初出。闭门愁见游人入。是谁剥啄柴门急。带水拖泥，花瓣埋双屐。草堂幽静桐阴碧。定巢燕子曾相识。酒槽红丳珍珠滴。不饮何为，空笑髯如戟。
中庭联
作者：陈继儒
朝代：明
体裁：联

天为补贫偏与健；人因见懒误称高。
临终自题联
作者：陈继儒
朝代：明
体裁：联

启予足，启予手，八十年临深履薄；不怨天，不尤人，三千界鱼跃鸢飞。
九月一日
作者：陈继儒
朝代：明
体裁：六言诗

篱下黄花堪把，城头风雨初来。欲问重阳消息，不知何处登台。
书壁二章
作者：陈继儒
朝代：明
体裁：四言诗

衡门之下，有琴有书。载弹载咏，爰得我娱。岂无他好，乐是幽居。朝为灌园，夕偃蓬庐。（一章）人之所宝，尚或未珍。不有同爱，云何以亲。我求良友，实觏怀人。欢心孔洽，栋宇谁邻。（二章）
余常过一山邻老而嗜花红紫映户弄孙负日使不
作者：陈继儒
朝代：明
体裁：七言绝句

有个小扉松下开，堂前蔬药绕畦栽。老翁抱孙不抱瓮，刚欲灌花山雨来。
南湖
作者：陈继儒
朝代：明
体裁：五言绝句

水月淡无际，秋风清可怜。是谁能领略，罢钓老渔船。
南都
作者：陈继儒
朝代：明

太平风景是京华，白马黄衫七宝车。
寒食斗鸡归去晚，院门新月印梨花。
南都
作者：陈继儒
朝代：明
体裁：七言绝句

太平风景是京华，白马黄衫七宝车。寒食�鸡归去晚，院门新月印梨花。
又·其一
作者：陈继儒
朝代：明
体裁：七言律诗

翠条金穗舞娉婷，野渡津头驿外亭。啼鸟踏来枝太怯，春风扶起态沈冥。黄河冰破初回绿，紫塞沙寒不放青。此日深闺游子妇，只愁飘泊逐浮萍。
又·其二
作者：陈继儒
朝代：明
体裁：七言律诗

东风淡荡影徘徊，敛态凝愁傍落梅。疏翠护枝披早霰，绽黄黏冻候轻雷。此时嵇锻阴全薄，几夜羌吹花不开。依旧西京春月色，何人走马过章台。
同印空夜坐凭虚阁
作者：陈继儒
朝代：明

人在钟声上，僧栖暮色边。
松枝高士麈，贝叶梵王言。
木落如飞鸟，山平疑澹烟。
灯残挥手去，曳杖听流泉。
同辰玉过澹圃
作者：陈继儒
朝代：明

解带入幽丛，微凉下井桐。
谁为起予者，取次得君同。
雀乳槐花雨，鱼皦稻叶风。
琴尊不觉暮，归路月华东。
山镵汲冢书千笈，雨甲烟芽菜一筐。
羡汝半生真可了，满鞋红叶看斜阳。
君山竹院
作者：陈继儒
朝代：明

及肩新种竹，濯足旧疏湾。钓月鱼为伴，偕书僧送还。
和令则题画
作者：陈继儒
朝代：明

山村雨霁水痕加，鸭嘴滩头燕尾沙。
新结松棚试新茗，好风无力扫藤花。
和令则题画
作者：陈继儒
朝代：明

山村雨霁水痕加，鸭觜滩头燕尾沙。新结松棚试新茗，好风无力扫藤花。
寄王辰玉
作者：陈继儒
朝代：明
体裁：五言律诗

明月在高树，绕庭歌考槃。谷风自容与，古调太清寒。念子令人远，劳心及夜阑。平生不识路，何以梦长安。
寒食
作者：陈继儒
朝代：明
体裁：七言律诗

柳丝燕子故飞扬，杜若蘼芜接路香。每过可怜寒食节，回思真负少年场。春深胆怯花时雨，老近情销镜里霜。此日风光偏澹荡，酒杯到手莫辞忙。
山中
作者：陈继儒
朝代：明
体裁：六言诗

燕子飞来枕上，荷花开到桥西。新凉几番客至，永日不住鸡啼。
山中
作者：陈继儒
朝代：明

空山无伴木无枝，鸟雀啾啾虎豹饥。
独荷长镵衣短后，五更风雪葬要离。
山中作
作者：陈继儒
朝代：明
体裁：古风

张镐九尺馀，须眉皓然久。用之帝王师，不用穷谷叟。低头事躬耕，千载无其偶。宝剑用作镰，悲歌刈霜韭。
山中杂咏·其一
作者：陈继儒
朝代：明
体裁：五言绝句

架上多异书，屋角临流水。芦荻风萧萧，秋声淡如此。
山中杂咏·其二
作者：陈继儒
朝代：明
体裁：五言绝句

山中雪色猿，子母常连肘。挂臂饮丹泉，攀花酿仙酒。
招冯素生入山读书
作者：陈继儒
朝代：明
体裁：七言律诗

山深日色不到地，树老浓阴高刺天。鹤叫岛池多怪石，花撩窗户乱飞泉。偶翻古帖摹青李，閒放轻舟采白莲。君若入林同结厦，竹风松月对床眠。
摊破浣溪沙
作者：陈继儒
朝代：明

晏起还嗔中酒时，玉牌分得牡丹枝。花下自调新乐府，写乌丝。付与紫衣传别院，夜来翻入管弦吹。赚得老夫重醉也，有情痴。
摊破浣溪沙
作者：陈继儒
朝代：明
体裁：词

晓来露井看樱桃，罗袖迎风不柰飘。转向碧窗还小立，再吹箫。箫咽春愁愁正剧，自拈香在博山烧。日暮阑干杨柳外，落红敲。
摊破浣溪沙
作者：陈继儒
朝代：明

梓树花香月半明，棹歌归去草虫鸣。曲曲柳湾茅屋矮，挂鱼罾。笑指吾庐何处是，一池荷叶小桥横。修竹纸窗灯火里，读书声。
摊破浣溪沙
作者：陈继儒
朝代：明
体裁：词

梓树花香月半明，棹歌归去蟪蛄鸣。曲曲柳湾茅屋矮，挂鱼罾。笑指吾庐何处是，一池荷叶小桥横。灯火纸窗修竹里，读书声。
摊破浣溪沙
作者：陈继儒
朝代：明
体裁：词

蜂欲分衙燕补巢，清和天气绿阴娇。一阵窗前风雨到，打芭蕉。惊起幽人初睡午，茶烟缭绕出花梢。有个客来琴在背，度红桥。
摊破浣溪沙
作者：陈继儒
朝代：明

蜂欲分衙燕补巢，阴阴落叶遍江皋。一阵窗前风雨到，打芭蕉。惊起幽人初睡午，茶烟缭绕出花梢。有个客来琴在背，度红桥。
新开园圃
作者：陈继儒
朝代：明
体裁：四言诗

行高初筮，节甘暮年。爱素好古，辞事就閒。裂石介道，植竹引泉。少时繁密，有若自然。谁美同此，山癯列仙。
新秋四首·其一
作者：陈继儒
朝代：明
体裁：七言律诗

一片秋声入野塘，西风萧瑟响寒螀。马嘶大漠川沙白，鹰下平原草木黄。疏菊篱边如待酒，芰荷池上可为裳。怀人万里情无限，隔岸蒹葭夜未霜。
新秋四首·其三
作者：陈继儒
朝代：明
体裁：七言律诗

西望潇湘秋水长，大风初捲白云扬。银河夜落机中锦，玉露朝侵陌上霜。萤度空梁栖燕幕，鱼翻静渚戏莲房。亦知此日行吟者，一段愁心挂夕阳。
新秋四首·其二
作者：陈继儒
朝代：明
体裁：七言律诗

悲秋无奈独高歌，歌罢其如秋色何。金屋佳人啼素扇，玉门老将枕雕戈。玄蝉咽露惊飞叶，鸟雀披星欲渡河。闻说洞庭湖水阔，朝添新绿漾微波。
新秋四首·其四
作者：陈继儒
朝代：明
体裁：七言律诗

门掩秋风正寥寥，荒原落日草萧萧。猕猴趁月窥山果，鸟雀惊人下黍苗。华屋珠帘娇白苧，疏灯角枕怯冰绡。閒来偶渡前溪口，柳叶菱花一尺潮。
方竹杖
作者：陈继儒
朝代：明
体裁：五言绝句

外方而内虚，得道已无上。不作渔郎竿，还斸仙人杖。
早春
作者：陈继儒
朝代：明

春风无力柳条斜，新草微分一抹沙。欲向主人借锄插，扫开残雪种梅花。
昭君怨
作者：陈继儒
朝代：明

记得东坡老叟，莫负清明重九。今日正重阳，菊花黄。花插满头归去，落日前村枫树。树里唱歌声，钓渔人。
月下登金山
作者：陈继儒
朝代：明

江平秋万里，山静月三更。
彷佛寒烟外，瓜州有雁声。
村居
作者：陈继儒
朝代：明
体裁：七言绝句

青草湖边白石西，花篱茅屋酒帘低。来来去去双黄鸟，不到浓阴不肯啼。
松
作者：陈继儒
朝代：明
体裁：七言绝句

曾笑西湖九里松，樛枝数尺不成龙。只因枯顶时多月，照见南高峰外峰。
松·其一
作者：陈继儒
朝代：明
体裁：古风

群松合抱支硎侧，十里浓阴半山黑。村翁记松不记年，依稀传是支公植。支公曾向松之下，调鹤调鹰复调马。皮皴甲蜕化髯龙，谁知复有屠龙者。使君买松欲制亭，烟姿雪干仍青青。一朝顿脱伧父厄，要知树老多精灵。夜静空林觉人语，大松小松共尔汝。愿以长生报使君，结得茯苓如斗许。
松·其二
作者：陈继儒
朝代：明
体裁：古风

老松作墙茆作瓦，道人来自天台者。不煮黄精不斸苓，张口如箕坐松下。一片松涛胜古冰，细咀饱嚼风棱棱。吾将砺齿齿已折，只恐松枯化为石。
柬沈儒林游庐山
作者：陈继儒
朝代：明
体裁：七言律诗

篮舆游倦便贪眠，彝鼎图书自在缘。洗耳尚逢高士笑，折腰肯受小儿怜。白驹谷口花迷路，黄犊庐边稻满田。雪色后槽新压酒，客来不费杖头钱。
桑
作者：陈继儒
朝代：明

女桑新绿映宫槐，三月春风戴胜来。织就鸳鸯锦千匹，金刀先取合欢裁。
梅
作者：陈继儒
朝代：明

村边杨柳已拖黄，一路云深旧讲堂。偶向梅花村里度，芒鞋到处雪痕香。
樱桃
作者：陈继儒
朝代：明

药栏春尽少花开，叶底朱樱若个猜。熟后雨弹红玉破，生前烟捧绿珠来。唇脂清浅疑无骨，风味温柔别有胎。鹦鹉莫教轻啄碎，掷他年少满车回。
橘
作者：陈继儒
朝代：明

睡起难禁酒力加，醉时随卧白鸥沙。草堂位置新篱落，蕉叶西边橘试花。
浪淘沙
作者：陈继儒
朝代：明
体裁：词

风雨霎时晴，荷叶青青，双鬟捧著小红灯。报道绿纱廊底下，蕉月分明。枕簟嫩凉生，茉莉香清，兰花新吐百馀茎。扑得流萤飞去也，团扇多情。
浪淘沙
作者：陈继儒
朝代：明

风雨霎时晴，荷叶青青，双鬟捧著小红灯。报道绿纱窗底下，蕉月分明。枕簟嫩凉生，茉莉香清，兰花新吐百余茎。扑得流萤飞去也，团扇多情。